A4-0156/97

Πρόταση κανονισμού του Συμβουλίου που συμπληρώνει για τα ζωϊκά προϊόντα τον κανονισμό (ΕΟΚ) αριθ. 2092/91 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και τα είδη διατροφής (COM(96)0366 - C4-0481/96 - 96/0205(CNS))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

ότι, στο εσωτερικό κάθε κράτους μέλους οι αγρονομικές και ζωοτεχνικές πρακτικές δύνανται να διαφέρουν ανάλογα με περιοχές χαρακτηρισμένες ως ζώνες ζωοτεχνικής παραγωγής[semigr ]

(Τροπολογία 2)

Δεύτερη αιτιολογική σκέψη

>Αρχικό κείμενο>

ότι, αυξάνεται συνεχώς η ζήτηση γεωργικών προϊόντων που παράγονται με βιολογικό τρόπο παραγωγής καθώς και το ενδιαφέρον των καταναλωτών για τα προϊόντα αυτά και ως προς τις ποσότητες και ως προς τη δυνατότητά τους να έχουν πρόσβαση σε μία όσο το δυνατόν πληρέστερη σειρά αυτών των προϊόντων[semigr ]

>Κείμενο μετά την ψηφοφορία στο ΕΚ>

ότι, αυξάνεται συνεχώς η ζήτηση γεωργικών προϊόντων που παράγονται με βιολογικό τρόπο παραγωγής καθώς και το ενδιαφέρον των καταναλωτών για τα προϊόντα αυτά και ως προς τις ποσότητες και ως προς τη δυνατότητά τους να έχουν πρόσβαση σε μία όσο το δυνατόν πληρέστερη σειρά προϊόντων ποιότητας που προσφέρουν σοβαρές εγγυήσεις για την υγεία τους και το περιβάλλον με την επίτευξη διαφάνειας όσον αφορά τον τρόπο παραγωγής[semigr ]

(Τροπολογία 3)

Έκτη αιτιολογική σκέψη

>Αρχικό κείμενο>

ότι, προκειμένου να αποφευχθεί η ρύπανση των υδάτων από τα νιτρικά άλατα, οι εκμεταλλεύσεις που εφαρμόζουν βιολογικούς τρόπους παραγωγής πρέπει να διαθέτουν δυνατότητα αποθήκευσης των αποβλήτων εκτροφής καθώς και σχέδια διασποράς του λιπάσματος, που να εξασφαλίζουν τη διατήρηση της περιβαλλοντικής ποιότητας του χώρου[semigr ]

>Κείμενο μετά την ψηφοφορία στο ΕΚ>

ότι, προκειμένου να αποφευχθεί η ρύπανση των υδάτων από τις αζωτούχες ενώσεις, οι εκμεταλλεύσεις που εφαρμόζουν βιολογικούς τρόπους παραγωγής πρέπει να διαθέτουν τη δέουσα δυνατότητα αποθήκευσης καθώς και σχέδια διασποράς των ζωϊκών περιττωμάτων και των αποβλήτων εκτροφής, που να εξασφαλίζουν τη διατήρηση της περιβαλλοντικής ποιότητας του χώρου[semigr ]

(Τροπολογία 4)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

ότι, για τους λόγους αυτούς ολόκληρη η ΚΓΠ θα πρέπει σταδιακά να επαναπροσανατολισθεί προς μία οικολογική φυτική και ζωϊκή παραγωγή[semigr ] ότι, προκειμένου για την εκτροφή σε υδατικό ή αμφίβιο περιβάλλον, ο δεσμός με το έδαφος πρέπει να συμπληρώνεται με την έννοια της δυνατότητας αυτοκαθαρισμού του υδατικού περιβάλλοντος και ότι ο δεσμός με το έδαφος διατηρείται με τη διασπορά των υδατικών ιλύων και των αποβλήτων εκτροφής της παραγωγής σε γλυκό νερό.

(Τροπολογία 5)

Αιτιολογική σκέψη 6β (νέα)

>Κείμενο μετά την ψηφοφορία στο ΕΚ>

ότι για τη συντήρηση και την αξιοποίηση των εγκαταλελειμμένων ζωνών, ενδείκνυται όλως ιδιαιτέρως η κτηνοτροφία σύμφωνα με τους κανόνες της βιολογικής γεωργίας[semigr ]

(Τροπολογία 6)

Έβδομη αιτιολογική σκέψη

>Αρχικό κείμενο>

ότι, πρέπει να διατηρηθεί η όσο το δυνατό μεγαλύτερη βιοποικιλότητα και ότι η επιλογή της φυλής των ζώων πρέπει να λαμβάνει υπόψη την ικανότητά τους να προσαρμόζονται στις συνθήκες του περιβάλλοντος[semigr ]

>Κείμενο μετά την ψηφοφορία στο ΕΚ>

ότι θα πρέπει να προωθηθεί η όσο το δυνατό μεγαλύτερη βιοποικιλότητα και ότι η επιλογή της φυλής των ζώων πρέπει να λαμβάνει υπόψη την ικανότητά τους να προσαρμόζονται στις συνθήκες του περιβάλλοντος[semigr ]

(Τροπολογία 7)

Όγδοη αιτιολογική σκέψη

>Αρχικό κείμενο>

ότι η διατροφή των ζώων πρέπει να εξασφαλίζεται κυρίως με ζωοτροφές και τροφές οι οποίες λαμβάνονται σύμφωνα με τους κανόνες της βιολογικής γεωργίας της βιολογικής γεωργίας[semigr ]

>Κείμενο μετά την ψηφοφορία στο ΕΚ>

ότι η διατροφή των ζώων πρέπει να εξασφαλίζεται με βοσκές, ζωοτροφές και τροφές οι οποίες λαμβάνονται σύμφωνα με τους κανόνες της βιολογικής γεωργίας της βιολογικής γεωργίας[semigr ]

(Τροπολογία 8)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

ότι οι γενετικά τροποποιημένοι οργανισμοί (ΓΤΟ) και τα προϊόντα που παράγονται βάσει των ΓΤΟ δεν είναι σύμφωνα προς τις οικολογικές μεθόδους και αρχές. Ότι, προκειμένου να διασφαλιστεί η εμπιστοσύνη των καταναλωτών στην οικολογική παραγωγή, δεν πρέπει να χρησιμοποιούνται γενετικά τροποποιημένοι οργανισμοί, μέρη αυτών ή προϊόντα που παράγονται βάσει αυτών, σε προϊόντα, τα οποία χαρακτηρίζονται ως οικολογικά, ασχέτως εάν επιτρέπεται η χρήση τους σε συμβατικές ζωοτροφές ή ως παρόμοιες ζωοτροφές σύμφωνα με άλλη νομοθεσία των Ευρωπαϊκών Κοινοτήτων[semigr ]

(Τροπολογία 9)

Ένατη αιτιολογική σκέψη

>Αρχικό κείμενο>

ότι στις τρέχουσες συνθήκες, οι κτηνοτρόφοι είναι πιθανόν να αντιμετωπίσουν δυσκολίες για τον εφοδιασμό τους με ζωοτροφές οι οποίες παράχθηκαν με βιολογική μέθοδο παραγωγής, και ότι για το λόγο αυτό είναι δυνατόν να χορηγείται προσωρινά άδεια για τη χρησιμοποίηση περιορισμένου αριθμού συμβατικών ζωοτροφών σε μικρές ποσότητες[semigr ]

>Κείμενο μετά την ψηφοφορία στο ΕΚ>

ότι στις τρέχουσες συνθήκες, οι κτηνοτρόφοι είναι πιθανόν να αντιμετωπίσουν δυσκολίες για τον εφοδιασμό τους με τροφές οι οποίες παράχθηκαν με βιολογική μέθοδο παραγωγής, και ότι για το λόγο αυτό είναι δυνατόν να χορηγείται προσωρινά άδεια για τη χρησιμοποίηση περιορισμένου αριθμού απλών και σύνθετων συμβατικών ζωοτροφών σε μικρές ποσότητες[semigr ]

(Τροπολογία 10)

Δέκατη αιτιολογική σκέψη

>Αρχικό κείμενο>

ότι, επιπλέον, για να ικανοποιηθούν οι βασικές φυσιολογικές ανάγκες των ζώων είναι δυνατό να καταστεί αναγκαία η χρησιμοποίηση ορισμένων συμπληρωμάτων διατροφής και ότι πρέπει να καθορισθούν ο χαρακτήρας και οι όροι χρησιμοποίησης βιταμινών και ορισμένων ανοργάνων ουσιών[semigr ]

>Κείμενο μετά την ψηφοφορία στο ΕΚ>

ότι, επιπλέον, για να ικανοποιηθούν οι βασικές φυσιολογικές ανάγκες των ζώων είναι δυνατό να καταστεί αναγκαία η χρησιμοποίηση ορισμένων συμπληρωμάτων διατροφής και ότι πρέπει να καθορισθούν ο χαρακτήρας και οι όροι χρησιμοποίησης βιταμινών και ορισμένων ανοργάνων και οργανικών ουσιών[semigr ]

(Τροπολογία 11)

Ενδέκατη αιτιολογική σκέψη

>Αρχικό κείμενο>

ότι η υγεία των ζώων πρέπει να αντιμετωπίζεται καταρχήν με προληπτικά μέτρα μέσω μιας προσαρμοσμένης επιλογής φυλών που διαθέτουν φυσική αντίσταση στις ασθένειες, της ισορροπημένης και καλής ποιότητας διατροφής καθώς και με ένα ευνοϊκό περιβάλλον, ιδίως όσον αφορά τη στέγαση και τις μεθόδους άσκησης της εκτροφής[semigr ]

>Κείμενο μετά την ψηφοφορία στο ΕΚ>

ότι η υγεία των ζώων πρέπει να εξασφαλίζεται καταρχήν με προληπτικά μέτρα μέσω μιας προσαρμοσμένης επιλογής των καταλληλότερων φυλών και προγόνων που διαθέτουν φυσική αντίσταση στις ασθένειες, της ισορροπημένης και καλής ποιότητας διατροφής καθώς και με ένα ευνοϊκό περιβάλλον, ιδίως όσον αφορά την πυκνότητα εκτροφής, τη στέγαση και τις μεθόδους άσκησης της εκτροφής[semigr ] ότι πρέπει να δοθεί ιδιαίτερη προσοχή όσον αφορά τις δράσεις για την εξάλειψη ή την ελαχιστοποίηση του κινδύνου εξάπλωσης παθογόνων οργανισμών μεταξύ των εκτρεφομένων ζώων[semigr ] σε περίπτωση κλινικών νόσων πρέπει ωστόσο να εφαρμόζεται το μέσο με την μεγαλύτερη θεραπευτική αποτελεσματικότητα[semigr ]

(Τροπολογία 12)

Δωδέκατη αιτιολογική σκέψη

>Αρχικό κείμενο>

ότι οι αναγκαίες θεραπείες για την καταπολέμηση των ασθενειών, των λοιμώξεων ή των παρασίτων πρέπει να βασίζονται στην χρησιμοποίηση ήπιων ιατρικών μεθόδων, όπως η φυτοθεραπεία και η ομοιοπαθητική, απορρίπτοντας την συστηματική χρησιμοποίηση συνθετικών φαρμάκων[semigr ]

>Κείμενο μετά την ψηφοφορία στο ΕΚ>

ότι οι αναγκαίες θεραπείες για την καταπολέμηση των ασθενειών, των λοιμώξεων ή των παρασίτων πρέπει να βασίζονται στην χρησιμοποίηση βιολογικών θεραπευτικών μεθόδων, όπως η φυτοθεραπεία και η ομοιοπαθητική, απορρίπτοντας την χρησιμοποίηση συνθετικών φαρμάκων, η οποία δύναται να εφαρμόζεται μόνο σε ακραίες περιπτώσεις[semigr ] ότι για λόγους προστασίας αποκλειστικά και μόνον των ζώων πρέπει να αναληφθούν επαρκείς δράσεις για τη θεραπεία ασθενειών, φλεγμονών κτλ.[semigr ]

(Τροπολογία 13)

Αιτιολογική σκέψη 13α (νέα)

>Κείμενο μετά την ψηφοφορία στο ΕΚ>

ότι η γενετική μηχανική στη γεωργία και στην παραγωγή τροφίμων αποτελεί πρόσφατη μορφή βιοτεχνολογίας, οι μακροπρόθεσμες επιπτώσεις της οποίας στο περιβάλλον και στη δημόσια υγεία υπάρχει κίνδυνος να μην είναι γνωστές[semigr ] ότι στη σημερινή πρακτική της βιολογικής παραγωγής δεν χρησιμοποιούνται μέθοδοι γενετικής τεχνικής[semigr ] ότι παρόμοιες μέθοδοι πρακτικά απαγορεύονται από τις ισχύουσες οδηγίες που αφορούν την βιολογική παραγωγή και ότι προς το παρόν δεν υπάρχει λόγος να επιτραπεί η χρησιμοποίηση μεθόδων γενετικής μηχανικής στην βιολογική γεωργία[semigr ]

(Τροπολογία 112)

Αιτιολογική σκέψη 13β

>Κείμενο μετά την ψηφοφορία στο ΕΚ>

ότι η βιολογική γεωργία πρέπει να στηρίζεται στην χρήση φυσικών μεθόδων, και δεδομένου ότι η χρήση γενετικώς τροποποιημένων οργανισμών (ΓΤΟ) επιδρά στην ακεραιότητά τους, αποκλείεται η εκτροφή διαγονιδιακών ζώων, η χρήση στη διατροφή φυτών που προέρχονται από ΓΤΟ και η χρήση ΓΤΟ στα μεταποιημένα προϊόντα[semigr ] ότι η πολιτική αυτή αντιστοιχεί, όσον αφορά τα προϊόντα της βιολογικής γεωργίας, στις προσδοκίες των καταναλωτών,

(Τροπολογία 15)

Δέκατη τέταρτη αιτιολογική σκέψη

>Αρχικό κείμενο>

ότι στις περισσότερες περιπτώσεις τα ζώα πρέπει να έχουν στη διάθεσή τους εκτάσεις για φυσική άσκηση ή υπαίθριους χώρους με βλάστηση, όταν το επιτρέπουν οι κλιματολογικές συνθήκες, και ότι η διαχείριση αυτών των εκτάσεων πρέπει να εξασφαλίζεται βάσει προγράμματος εναλλαγής που θα επιτρέπει περιόδους ανάπαυσης και εκκένωσης των εγκαταστάσεων για υγειονομικούς σκοπούς[semigr ]

>Κείμενο μετά την ψηφοφορία στο ΕΚ>

ότι τα ζώα πρέπει να έχουν στη διάθεσή τους εκτάσεις για φυσική άσκηση ή υπαίθριους χώρους με βλάστηση, όταν το επιτρέπουν οι κλιματολογικές συνθήκες, και ότι η διαχείριση αυτών των εκτάσεων πρέπει να εξασφαλίζεται βάσει προγράμματος εναλλαγής που θα επιτρέπει περιόδους ανάπαυσης και εκκένωσης των εγκαταστάσεων για υγειονομικούς σκοπούς[semigr ]

(Τροπολογία 16)

Δέκατη έκτη αιτιολογική σκέψη

>Αρχικό κείμενο>

ότι η πρακτική του συστηματικού ακρωτηριασμού των ζώων καθώς και η χρησιμοποίηση ορισμένων ουσιών που προκαλούν την ανάπτυξη ή την τροποποίηση των κύκλων αναπαραγωγής των ζώων αποτελούν επεμβάσεις που είναι αντίθετες με τις αρχές της βιολογικής γεωργίας και μπορούν να μεταβάλλουν όχι μόνο τη συμπεριφορά αλλά και την ισορροπία και την υγεία των ζώων[semigr ]

>Κείμενο μετά την ψηφοφορία στο ΕΚ>

ότι η βία που ασκείται επί των ζώων που δεν πρέπει να ταυτίζεται με συγκεκριμένες επεμβάσεις, εγγενείς σε ορισμένα είδη παραγωγής, καθώς και η χρησιμοποίηση ορισμένων ουσιών που προκαλούν την ανάπτυξη ή την τροποποίηση των κύκλων αναπαραγωγής των ζώων αποτελούν επεμβάσεις που είναι αντίθετες με τις αρχές της βιολογικής γεωργίας και μπορούν να μεταβάλλουν όχι μόνο τη συμπεριφορά αλλά και την ισορροπία και την υγεία των ζώων[semigr ]

(Τροπολογία 17)

Δέκατη όγδοη αιτιολογική σκέψη

>Αρχικό κείμενο>

ότι οι ιδιαιτερότητες της μελισσοκομίας απαιτούν τη θέσπιση ειδικών διατάξεων που να εγγυώνται ιδίως την ύπαρξη επαρκών πόρων σε γύρη και νέκταρ και από ποιοτική και από ποσοτική άποψη[semigr ]

>Κείμενο μετά την ψηφοφορία στο ΕΚ>

ότι η εκτροφή μελισσιών δεν συνδέεται απαραίτητα με τη γη, δεν συνεπάγεται καμία βλάβη στο περιβάλλον και ότι, αντιθέτως, η γονιμοποιητική δράση των μελισσών είναι ουσιώδους σημασίας για το οικοσύστημα και το σύνολο της αγροδασοκομικής παραγωγής[semigr ]

(Τροπολογία 18)

Αιτιολογική σκέψη 18α (νέα)

>Κείμενο μετά την ψηφοφορία στο ΕΚ>

ότι η Ευρωπαϊκή Ένωση είναι ιδιαιτέρως ελλειμματική σε μέλι και άλλα παράγωγα της κυψέλης, η μελισσοκομία απαιτεί ειδικές διατάξεις προκειμένου να απορροφηθεί η ανάπτυξη με παραγωγικές μεθόδους οι οποίες να τονώνουν τον υφιστάμενο ισχυρό δεσμό με την προστασία του περιβάλλοντος[semigr ]

(Τροπολογία 19)

Δέκατη ένατη αιτιολογική σκέψη

>Αρχικό κείμενο>

ότι όλοι οι επιχειρηματίες που θέτουν σε εμπορία ζωϊκά προϊόντα κάνοντας αναφορά στο βιολογικό τρόπο παραγωγής πρέπει να υπόκεινται σε τακτικό έλεγχο που να λαμβάνει υπόψη τους όρους παραγωγής οι οποίοι αφορούν την κτηνοτροφία[semigr ] ότι πρέπει στην έδρα κάθε εκμετάλλευσης να υπάρχει δυνατότητα πρόσβασης σε βιβλίο στο οποίο πρέπει να αναγράφονται συστηματικά ορισμένες πληροφορίες που αφορούν τις εισόδους και τις εξόδους των ζώων από την εκμετάλλευση καθώς και τις εφαρμοζόμενες θεραπείες των ζώων[semigr ]

>Κείμενο μετά την ψηφοφορία στο ΕΚ>

ότι όλοι οι επιχειρηματίες που θέτουν σε εμπορία ζώα και ζωϊκά προϊόντα που αναφέρονται στο βιολογικό τρόπο παραγωγής πρέπει υποχρεωτικά να υπόκεινται σε τακτικό και εναρμονισμένο από πλευράς μεθόδων και διαδικασιών έλεγχο που να λαμβάνει υπόψη τους όρους παραγωγής οι οποίοι αφορούν την βιολογική κτηνοτροφία[semigr ] ότι πρέπει στην έδρα κάθε εκμετάλλευσης να υπάρχει δυνατότητα πρόσβασης σε βιβλίο στο οποίο πρέπει υποχρεωτικά να αναγράφονται συστηματικά ορισμένες πληροφορίες που αφορούν τις εισόδους και τις εξόδους των ζώων από την εκμετάλλευση καθώς και τις εφαρμοζόμενες θεραπείες των ζώων[semigr ]

(Τροπολογία 101)

Αιτιολογική σκέψη 21α (νέα)

>Κείμενο μετά την ψηφοφορία στο ΕΚ>

εκτιμώντας ότι η εφαρμογή του κανονισμού αυτού απαιτεί επαρκή δημοσιονομική πίστωση,

(Τροπολογία 20)

ΑΡΘΡΟ 1, ΠΑΡΑΓΡΑΦΟΣ 1

Άρθρο 1, παράγραφος 1, σημεία α) και β) (Κανονισμός (ΕΟΚ) αριθ. 2092/91)

>Αρχικό κείμενο>

α) τα μη μεταποιημένα φυτικά γεωργικά και ζωϊκά προϊόντα[semigr ]

>Κείμενο μετά την ψηφοφορία στο ΕΚ>

α) τα μη μεταποιημένα φυτικά γεωργικά και ζωϊκά προϊόντα και οι όροι διάθεσής τους στην αγορά.

>Αρχικό κείμενο>

β) τα προϊόντα ανθρώπινης διατροφής που αποτελούνται από ένα ή περισσότερα συστατικά φυτικής προέλευσης και/ή από ένα ή περισσότερα συστατικά ζωϊκής προέλευσης.

>Κείμενο μετά την ψηφοφορία στο ΕΚ>

β) τα γεωργικά προϊόντα ως έχουν (ανεπεξέργαστα) ή μετασχηματισμένα, ανθρώπινης και/ή ζωϊκής διατροφής που αποτελούνται από ένα ή περισσότερα συστατικά φυτικής προέλευσης και/ή από ένα ή περισσότερα συστατικά ζωϊκής προέλευσης, καθώς και η διάθεσή τους στην αγορά.

(Τροπολογία 21)

ΑΡΘΡΟ 1, ΠΑΡΑΓΡΑΦΟΣ 2

Άρθρο 1, παράγραφος 2 (Κανονισμός (ΕΟΚ) αριθ. 2092/91)

>Αρχικό κείμενο>

2. Απαλείφεται το κειμενο του άρθρου 1, παράγραφος 2.

>Κείμενο μετά την ψηφοφορία στο ΕΚ>

2. Το άρθρο 1, παράγραφος 2 διατυπώνεται ως εξής:

"2. Ο βιολογικός τρόπος ζωϊκής παραγωγής αφορά το σύνολο της παραγωγής χερσαίων ή υδρόβιων ζώων (σε γλυκό, υφάλμυρο ή αλμυρό νερό), είτε οικόσιτων είτε όχι, τα οποία εκτρέφονται για κατανάλωση ή μετασχηματισμό στο πλαίσιο του παρόντος κανονισμού, αποκλειομένων των προϊόντων θήρας και αλιείας.

>Κείμενο μετά την ψηφοφορία στο ΕΚ>

Για ορισμένα είδη εκτροφής, οι λεπτομερείς κανόνες παραγωγής των οποίων δεν καθορίζονται στο παράρτημα ΙΙ, Μέρος 2, εφαρμόζονται οι κανόνες που προβλέπονται όσον αφορά τη σύμβαση στο άρθρο 5 και όσον αφορά τον έλεγχο στα άρθρα 8 και 9 του παρόντος κανονισμού, σε αναμονή συμπερίληψης των εν λόγω λεπτομερών κανόνων παραγωγής στο παράρτημα ΙΙ»

(Τροπολογία 22)

ΑΡΘΡΟ 1, ΠΑΡΑΓΡΑΦΟΣ 2α (νέα)

Άρθρο 2, εισαγωγική πρόταση (Κανονισμός (ΕΟΚ) αριθ. 2092/91)

>Κείμενο μετά την ψηφοφορία στο ΕΚ>

2α. Η εισαγωγική πρόταση στο άρθρο 2 διατυπώνεται ως εξής:

>Κείμενο μετά την ψηφοφορία στο ΕΚ>

«Για τους σκοπούς του παρόντος κανονισμού, ένα προϊόν θεωρείται ότι φέρει ενδείξεις που αναφέρονται στον βιολογικό τρόπο παραγωγής όταν στη σήμανση, τη διαφήμιση ή τα εμπορικά έγγραφα, το προϊόν ή τα συστατικά του χαρακτηρίζονται από τις ενδείξεις που χρησιμοποιούνται σε κάθε κράτος μέλος και επιτρέπουν στον αγοραστή να συμπεράνει ότι το προϊόν ή τα συστατικά του παρήχθησαν σύμφωνα με τους κανόνες παραγωγής που αναφέρονται στο άρθρο 6 και, ειδικότερα, με τους εξής όρους, ή με τα χρησιμοποιούμενα υποκοριστικά τους, εφόσον οι εν λόγω όροι δεν εφαρμόζονται σε γεωργικά προϊόντα που περιέχονται σε τρόφιμα ή δεν παρουσιάζουν προφανώς καμία σχέση με τον τρόπο παραγωγής:"

(Τροπολογία 23)

ΑΡΘΡΟ 1, ΠΑΡΑΓΡΑΦΟΣ 2β (νέα)

Άρθρο 4, παράγραφοι 10 α και 10 β (νέες) (Κανονισμός (ΕΟΚ) αριθ. 2092/91)

>Κείμενο μετά την ψηφοφορία στο ΕΚ>

2β. Στο άρθρο 4 προστίθενται οι εξής ορισμοί:

>Κείμενο μετά την ψηφοφορία στο ΕΚ>

"10α. «Πίνακας κυρώσεων»: Πίνακας αντιστοιχίας μεταξύ της μη συμμόρφωσης στον παρόντα κανονισμό και των κυρώσεων που επιβάλλονται από την Επιτροπή ή τον οργανισμό που είναι επιφορτισμένοι με τον έλεγχο.

>Κείμενο μετά την ψηφοφορία στο ΕΚ>

10β. «Πίνακας παραβάσεων και αντίστοιχες κυρώσεις»: πίνακας και χαρακτήρας των κυρώσεων που εφαρμόζονται σε περίπτωση μη συμμόρφωσης με τον παρόντα κανονισμό[semigr ]"

(Τροπολογία 24)

ΑΡΘΡΟ 1, ΠΑΡΑΓΡΑΦΟΣ 3

Άρθρο 5, παράγραφος 5, σημεία β), βα), ββ) και βγ)

(Κανονισμός (ΕΟΚ) αριθ. 2092/91)

>Αρχικό κείμενο>

β) για τα φυτικά προϊόντα, θα έχει τηρηθεί περίοδος μετατροπής τουλάχιστον 12 μηνών πριν από την εσοδεία[semigr ] για τα ζωικά προϊόντα μία περίοδος της οποίας η διάρκεια είναι τουλάχιστον η μισή από τη διάρκεια των διαφόρων περιόδων μετατροπής οι οποίες ορίζονται στο παράρτημα Ι, μέρος ΙΙ[semigr ]

>Κείμενο μετά την ψηφοφορία στο ΕΚ>

β) για τα φυτικά προϊόντα, θα έχει τηρηθεί περίοδος μετατροπής τουλάχιστον 12 μηνών πριν από την εσοδεία[semigr ]

βα) τα ζωικά προϊόντα που παράγονται κατά τη διάρκεια της περιόδου μετατροπής πρέπει να διατίθενται στο εμπόριο ως συμβατικά προϊόντα[semigr ]

ββ) οι ενδείξεις που αναφέρονται στο βιολογικό τρόπο παραγωγής περιλαμβάνονται στον κατάλογο συστατικών και αφορούν σαφώς μόνον τα συστατικά που παράγονται σύμφωνα με τους κανόνες του άρθρου 6[semigr ] οι ενδείξεις αυτές πρέπει να είναι του ιδίου χρώματος, μεγέθους και τύπου γραμμάτων με τις άλλες ενδείξεις του καταλόγου συστατικών[semigr ] οι ενδείξεις αυτές πρέπει επίσης να εμφανίζονται χωριστά, στο ίδιο οπτικό πεδίο με την ονομασία πώλησης και να περιλαμβάνουν το ποσοστό συστατικών γεωργικής προέλευσης εάν το ποσοστό τους υπερβαίνει το 70% και η ένδειξη αυτή πρέπει να είναι του ιδίου χρώματος, μεγέθους και τύπου γραμμάτων με τις άλλες ενδείξεις[semigr ]

βγ) το προϊόν δεν περιέχει γενετικά τροποποιημένους οργανισμούς ή προϊόντα που παράγονται βάσει γενετικά τροποποιημένων οργανισμών.

(Τροπολογία 25)

ΑΡΘΡΟ 1, ΠΑΡΑΓΡΑΦΟΣ 4

Άρθρο 6, παράγραφος 1, σημείο β) (Κανονισμός (ΕΟΚ) αριθ. 2092/91)

>Αρχικό κείμενο>

4. Στο άρθρο 6, παράγραφος 1, στοιχείο β) προστίθενται οι εξής φράσεις μεταξύ των φράσεων «βελτιωτικά του εδάφους» και «ή για οποιοδήποτε άλλο σκοπό» που καθορίζεται στο παράρτημα ΙΙ για ορισμένες ουσίες:

"ζωοτροφές, συμπληρωματικές τροφές για τα ζώα, προϊόντα απολύμανσης."

>Κείμενο μετά την ψηφοφορία στο ΕΚ>

4. Στο άρθρο 6, παράγραφος 1, στοιχείο β) προστίθενται οι εξής φράσεις μεταξύ των φράσεων «βελτιωτικά του εδάφους» και «ή για οποιοδήποτε άλλο σκοπό» που καθορίζεται στο παράρτημα ΙΙ για ορισμένες ουσίες:

«συμπληρωματικές τροφές για τα ζώα.»

(Τροπολογία 26)

ΑΡΘΡΟ 1, ΠΑΡΑΓΡΑΦΟΣ 4, ΕΔΑΦΙΟ 1α (νέο)

Άρθρο 6, παράγραφος 1, σημείο β, νέο εδάφιο (Κανονισμός (ΕΟΚ) αριθ. 2092/91)

>Κείμενο μετά την ψηφοφορία στο ΕΚ>

Να προστεθεί το ακόλουθο νέο εδάφιο:

«Γενετικά τροποποιημένοι οργανισμοί και προϊόντα που παράγονται βάσει αυτών δεν πρέπει να χρησιμοποιούνται στη βιολογική γεωργία.»

(Τροπολογία 27)

ΑΡΘΡΟ 1, ΠΑΡΑΓΡΑΦΟΣ 5

Άρθρο 7, παράγραφος 1, σημείο α) (Κανονισμός (ΕΟΚ) αριθ. 2092/91)

>Αρχικό κείμενο>

5) Στο άρθρο 7 παράγραφος 1 στοιχείο α), η πρόταση «εάν χρησιμοποιούνται για την καταπολέμηση βλαβερών οργανισμών και ασθενειών των φυτών» συμπληρώνεται με τη φράση «ή για την εξάλειψη των παρασίτων και την απολύμανση των χώρων εκτροφής».

Στη δεύτερη περίπτωση, η πρόταση «ο τρόπος χρήσης αποκλείει οποιαδήποτε άμεση επαφή με το σπόρο, την καλλιέργεια ή τα προϊόντα της καλλιέργειας» συμπληρώνεται με τη φράση «καθώς και με τα ζώα».

>Κείμενο μετά την ψηφοφορία στο ΕΚ>

5) Στο άρθρο 7 παράγραφος 1 στοιχείο α), η πρόταση «εάν χρησιμοποιούνται για την καταπολέμηση βλαβερών οργανισμών και ασθενειών των φυτών» συμπληρώνεται με τη φράση «ή για τον καθαρισμό και την απολύμανση των εγκαταστάσεων και των χώρων εκτροφής».

Στη δεύτερη περίπτωση, η πρόταση «ο τρόπος χρήσης αποκλείει οποιαδήποτε άμεση επαφή με το σπόρο, την καλλιέργεια ή τα προϊόντα της καλλιέργειας» συμπληρώνεται με τη φράση «καθώς και με τα ζώα και τα ζωϊκά προϊόντα».

(Τροπολογία 28)

ΑΡΘΡΟ 1, ΠΑΡΑΓΡΑΦΟΣ 6

Άρθρο 7, παράγραφος 1α), σημεία α) και β) (Κανονισμός (ΕΟΚ) αριθ. 2092/91)

>Αρχικό κείμενο>

α) σε περίπτωση που χρησιμοποιούνται συμβατικές ζωοτροφές, αυτές πρέπει να εξασφαλίζουν μια ισορροπημένη διατροφή των ζώων που να ανταποκρίνεται στις φυσιολογικές τους ανάγκες και δεν διατίθενται σε επαρκείς ποσότητες στην Κοινότητα με τη μορφή που πληροί τους κανόνες οι οποίοι απαριθμούνται στο άρθρο 6[semigr ]

>Κείμενο μετά την ψηφοφορία στο ΕΚ>

α) είναι δυνατόν να χρησιμοποιούνται συμβατικές ζωοτροφές, υπό τον όρο ότι αυτές πρέπει να εξασφαλίζουν μια ισορροπημένη διατροφή των ζώων που να ανταποκρίνεται στις φυσιολογικές τους ανάγκες και εφόσον οι αντίστοιχες ζωοτροφές που προέρχονται από τη βιολογική γεωργία δεν διατίθενται σε επαρκείς ποσότητες στο κράτος μέλος με τη μορφή που πληροί τους κανόνες οι οποίοι απαριθμούνται στο άρθρο 6[semigr ]

>Αρχικό κείμενο>

β) όταν χρησιμοποιούνται ως είδη συμπληρωματικής διατροφής

- είναι αναγκαία για τις ειδικές ανάγκες των ζώων σε θρεπτικές ουσίες[semigr ]

- είναι φυσικής προέλευσης.

>Κείμενο μετά την ψηφοφορία στο ΕΚ>

τα προϊόντα δεν επιτρέπεται να περιέχουν γενετικά τροποποιημένους οργανισμούς, μέρη αυτών ή προϊόντα που παράγονται βάσει αυτών.

β) όταν χρησιμοποιούνται ως είδη συμπληρωματικής διατροφής

- πρέπει να είναι αναγκαία για τις ειδικές ανάγκες των ζώων σε θρεπτικές ουσίες[semigr ]

- πρέπει να είναι φυσικής προέλευσης, ή, ελλείψει αυτού, συνθετικά με την ίδια μορφή όπως τα φυσικά προϊόντα[semigr ]

- πρέπει να έχουν παραχθεί χωρίς τη χρήση γενετικά τροποποιημένων οργανισμών.

(Τροπολογία 29)

ΑΡΘΡΟ 1, ΠΑΡΑΓΡΑΦΟΣ 6α (νέα)

Άρθρο 9, παράγραφος 6, σημείο δα) (νέο) (Κανονισμός (ΕΟΚ) αριθ. 2092/91)

>Κείμενο μετά την ψηφοφορία στο ΕΚ>

6α. Στο άρθρο 9, παράγραφος 6 προστίθεται νέο στοιχείο δα) ως εξής:

>Κείμενο μετά την ψηφοφορία στο ΕΚ>

«δα) Η αρμόδια αρχή του κράτους μέλους ορίζει κάθε χρόνο τους όρους εφαρμογής των μέτρων παρέκκλισης που προβλέπει ο παρών κανονισμός και τους πίνακες παραβιάσεων και τους πίνακες κυρώσεων που επιβάλλουν οι εγκεκριμένοι οργανισμοί ή η αρχή η επιφορτισμένη με τον έλεγχο, κατόπιν προτάσεως αυτών των τελευταίων, και τους διαβιβάζει στα κράτη μέλη και στην Επιτροπή μαζί με την έκθεση εποπτείας που προβλέπεται στο άρθρο 15.»

(Τροπολογία 30)

ΑΡΘΡΟ 1, ΠΑΡΑΓΡΑΦΟΣ 6β (νέα)

Άρθρο 9, παράγραφος 11α) (νέα) (Κανονισμός (ΕΟΚ) αριθ. 2092/91)

>Κείμενο μετά την ψηφοφορία στο ΕΚ>

6β. Στο άρθρο 9 προστίθεται νέα παράγραφος 11α:

>Κείμενο μετά την ψηφοφορία στο ΕΚ>

"11α) για τα είδη ζωϊκής παραγωγής, με την επιφύλαξη των διατάξεων του παραρτήματος ΙΙΙ, τα κράτη μέλη μεριμνούν ώστε οι έλεγχοι να αφορούν ολόκληρη την αλυσίδα της εκτροφής, ξεκινώντας από τις ζωοτροφές, είτε παράγονται στην εκμετάλλευση είτε όχι, περνώντας στο σύστημα εκτροφής και πάχυνσης, τη σφαγή, τον τεμαχισμό, τους ενδεχόμενους μετασχηματισμούς και την εμπορία, καταλήγοντας έως την πώληση στον καταναλωτή, έτσι ώστε να διασφαλίζεται η ανιχνευσιμότητα των ζωϊκών προϊόντων. Ενημερώνουν τα κράτη μέλη και την Επιτροπή για τα αποτελέσματα αυτής της ανιχνευσιμότητας, μαζί με την έκθεση εποπτείας που προβλέπεται στο άρθρο 15.»

(Τροπολογία 31)

ΑΡΘΡΟ 1, ΠΑΡΑΓΡΑΦΟΣ 6γ (νέα)

Άρθρο 10, παράγραφος 1, σημείο β) (Κανονισμός (ΕΟΚ) αριθ. 2092/91)

>Κείμενο μετά την ψηφοφορία στο ΕΚ>

6γ. στο άρθρο 10, παράγραφος 1, διατυπώνεται ως εξής το στοιχείο β):

>Κείμενο μετά την ψηφοφορία στο ΕΚ>

«β) καθ' όλη τη διαδικασία παραγωγής και προετοιμασίας τους έχουν υποβληθεί το καθεστώς ελέγχου που προβλέπεται στο άρθρο 9, ή έχουν εισαχθεί σύμφωνα με τις διατάξεις των άρθρων 8 και 11[semigr ]»

(Τροπολογία 32)

ΑΡΘΡΟ 1, ΠΑΡΑΓΡΑΦΟΣ 6δ (νέα)

Άρθρο 10, παράγραφος 4α (νέα) (Κανονισμός (ΕΟΚ) αριθ. 2092/91)

>Κείμενο μετά την ψηφοφορία στο ΕΚ>

6δ. Στο άρθρο 10 προστίθεται νέα παράγραφος 4α:

>Κείμενο μετά την ψηφοφορία στο ΕΚ>

"4α. Η Επιτροπή μεριμνά, προ της 1ης Ιανουαρίου 1998, για την εκπόνηση λογότυπου προς αντικατάσταση του κειμένου του παραρτήματος V.»

(Τροπολογία 33)

ΑΡΘΡΟ 1, ΠΑΡΑΓΡΑΦΟΣ 6ε (νέα)

Άρθρο 10, παράγραφος 4β (νέα) (Κανονισμός (ΕΟΚ) αριθ. 2092/91)

>Κείμενο μετά την ψηφοφορία στο ΕΚ>

6ε. Στο άρθρο 10 προστίθεται παράγραφος 4β

>Κείμενο μετά την ψηφοφορία στο ΕΚ>

"4β) Το λογότυπο αυτό μπορεί να χρησιμοποιηθεί μόνο για τα προϊόντα που έχουν αποτελέσει αντικείμενο ελέγχου - κατά το δεύτερο στάδιο της παρασκευής τους καθώς και ελέγχου των υπευθύνων της παραγωγής - από εγκεκριμένο οργανισμό ή αρχή ελέγχου που έχει εγκριθεί από ανεξάρτητο οργανισμό σύμφωνα με τον κανόνα EN 45011.»

(Τροπολογία 104)

ΑΡΘΡΟ 1, ΠΑΡΑΓΡΑΦΟΣ 7α (νέα)

Άρθρο 15α (νέο) (Κανονισμός (ΕΟΚ) αριθ. 2092/91)

>Κείμενο μετά την ψηφοφορία στο ΕΚ>

7α. Παρεμβάλλεται το νέο άρθρο 15α:

«Άρθρο 15α

Για τις ενέργειες που περιέχονται στον παρόντα κανονισμό, ιδιαιτέρως δε γι' αυτές που πρέπει να εφαρμοσθούν για την επίτευξη των στόχων των άρθρων 9 και 11, καθώς και των παραρτημάτων τεχνικής φύσεως, διατίθενται κατ' έτος, στο πλαίσιο της δημοσιονομικής διαδικασίας, οι απαραίτητες πιστώσεις.»

(Τροπολογία 34)

Άρθρο 2, πρώτο εδάφιο

>Αρχικό κείμενο>

Ο παρών κανονισμός αρχίζει να ισχύει τρείς μήνες μετά τη δημοσίευσή του στην επίσημη Εφημερίδα των Ευρωπαϊκών Κοινοτήτων.

>Κείμενο μετά την ψηφοφορία στο ΕΚ>

Ο παρών κανονισμός αρχίζει να ισχύει δώδεκα μήνες, ενώ το παράρτημα Ι, κεφάλαιο ΙΙ, έκτο εδάφιο, 36 μήνες, μετά τη δημοσίευση του κανονισμού στην Επίσημη Εφημερίδα των Ευρωπαϊκών Κοινοτήτων.

(Τροπολογία 35)

ΠΑΡΑΡΤΗΜΑ, ΕΔΑΦΙΟ 1α (νέο)

Παράρτημα Ι, Κεφάλαιο Ι «Φυτά και φυτικά προϊόντα»

παράγραφος 4α (νέα)

(Κανονισμός (ΕΟΚ) αριθ. 2092/91)

>Κείμενο μετά την ψηφοφορία στο ΕΚ>

«Προστίθεται η ακόλουθη νέα παράγραφος 4α:

"4α. Απαγορεύεται η χρήση γενετικά τροποποιημένων οργανισμών και των προϊόντων τους στη βιολογική γεωργία[semigr ]»

(Τροπολογία 36)

ΠΑΡΑΡΤΗΜΑ, ΣΗΜΕΙΟ 2,

Παράρτημα Ι, Κεφάλαιο ΙΙ «Ζώα και ζωικά προϊόντα»

Παράγραφος 1, πριν από την πρώτη παύλα (νέα)

(Κανονισμός (ΕΟΚ) αριθ. 2092/91)

>Κείμενο μετά την ψηφοφορία στο ΕΚ>

- Απαγορεύεται η χρήση γενετικά τροποποιημένων οργανισμών και των προϊόντων τους στην κτηνοτροφία που ασκείται σύμφωνα με τους κανόνες της βιολογικής γεωργίας.

(Τροπολογία 37)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 1, δεύτερη παύλα

(Κανονισμός (ΕΟΚ) αριθ. 2092/91)

>Αρχικό κείμενο>

- Για να είναι δυνατή η αναφορά στη βιολογική γεωργία, τα ζώα τα ίδια ή τα προϊόντα των οποίων προορίζονται για ανθρώπινη διατροφή πρέπει να εκτρέφονται με φυτικά προϊόντα τα οποία λαμβάνονται σύμφωνα με τις αρχές του βιολογικού τρόπου παραγωγής. Πρέπει να εκτρέφονται σύμφωνα με τους κανόνες που καθορίζονται στο παρόν παράρτημα και να τρέφονται κατά προτίμηση με τροφές που προέρχονται από την ίδια την εκμετάλλευση.

>Κείμενο μετά την ψηφοφορία στο ΕΚ>

- Για να είναι δυνατή η αναφορά στη βιολογική γεωργία, τα ζώα τα ίδια ή τα προϊόντα των οποίων προορίζονται για διατροφή ανθρώπων ή ζώων πρέπει να εκτρέφονται με φυτικά και/ή ζωϊκά προϊόντα τα οποία λαμβάνονται σύμφωνα με τις αρχές του βιολογικού τρόπου παραγωγής. Πρέπει να εκτρέφονται σύμφωνα με τους κανόνες που καθορίζονται στο παρόν παράρτημα και να τρέφονται κατά προτίμηση με τροφές που προέρχονται από την ίδια την εκμετάλλευση. Η βιολογική εκτροφή αφορά το σύνολο των οικόσιτων ή όχι ζώων που παράγονται, με εξαίρεση τα προϊόντα θήρας και αλιείας. Η Επιτροπή οφείλει, αφενός, να επιβλέπει ότι τηρούνται οι διατάξεις σχετικά με τη βιολογική παραγωγή και, αφετέρου, να εκδώσει αυστηρούς γενικούς κανόνες που να την διέπουν.

(Τροπολογία 38)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωικά προϊόντα "

Παράγραφος 1, παύλα 2α (νέα)

(Κανονισμός (ΕΟΚ) αριθ.2092/91)

>Κείμενο μετά την ψηφοφορία στο ΕΚ>

- Ένας σημαντικός στόχος της οργανικής γεωργίας είναι να προωθεί την καλή υγεία των ζώων με την έγκριση αποτελεσματικών πρακτικών διαχείρισης, στις οποίες συμπεριλαμβάνονται υψηλά πρότυπα για την ευημερία των ζώων, κατάλληλοι τρόποι διατροφής, καλές κτηνοτροφικές μέθοδοι και συστήματα πρόληψης για την αποτροπή της χρήσης θεραπευτικής αγωγής.

(Τροπολογία 39)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 1, τρίτη παύλα

(Κανονισμός (ΕΟΚ) αριθ. 2092/91)

>Αρχικό κείμενο>

- η ζωϊκή παραγωγή πρέπει να συμβάλει στην εξασφάλιση της ισορροπίας των γεωργικών συστημάτων ικανοποιώντας τις ανάγκες του εδάφους σε οργανικές ουσίες και σε θρεπτικά στοιχεία. Συμβάλλουν στη δημιουργία και στη διατήρηση ισόρροπων σχέσεων μεταξύ εδάφους- φυτών, φυτών-ζώων και ζώων-εδάφους.

Μέσω της χρησιμοποίησης των ανανεώσιμων φυσικών πόρων (απόβλητα κτηνοτροφίας, καλλιέργειες οσπρίων, κτηνοτροφικές καλλιέργειες), το σύστημα πολυκαλλιέργειας- κτηνοτροφίας διασφαλίζει τη διατήρηση και τη βελτίωση των εδαφών μακροπρόθεσμα και την ανάπτυξη μιας αειφόρου γεωργίας.

>Κείμενο μετά την ψηφοφορία στο ΕΚ>

- η ζωϊκή παραγωγή πρέπει να συμβάλει στην εξασφάλιση της ισορροπίας των γεωργικών συστημάτων ικανοποιώντας τις ανάγκες του εδάφους σε οργανικές ουσίες και σε θρεπτικά στοιχεία. Συμβάλλουν στη δημιουργία και στη διατήρηση ισόρροπων σχέσεων μεταξύ εδάφους- φυτών, φυτών-ζώων και ζώων-εδάφους, τόσο σε επίπεδο επιχείρησης όσο και περιοχής.

Μέσω της χρησιμοποίησης των ανανεώσιμων φυσικών πόρων (περιττώματα και απόβλητα κτηνοτροφίας, καλλιέργειες οσπρίων, κτηνοτροφικές καλλιέργειες), τα συστήματα πολυκαλλιέργειας- κτηνοτροφίας και τα συστήματα βόσκησης διασφαλίζουν τη διατήρηση και τη βελτίωση των εδαφών μακροπρόθεσμα και την ανάπτυξη μιας αειφόρου γεωργίας.

(Τροπολογία 40)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 1, παύλα 3α (νέα) (Κανονισμός (ΕΟΚ) αριθ. 2092/91)

>Κείμενο μετά την ψηφοφορία στο ΕΚ>

- Τα κράτη μέλη μπορούν να ορίζουν στην επικράτειά τους περιοχές ή γεωγραφικά ομοιογενείς ζώνες, στις οποίες οι εκμεταλλεύσεις βιολογικής παραγωγής ανταποκρίνονται στους κανόνες του παρόντος παραρτήματος και μπορούν βάσει γραπτών ειδικών συμβάσεων να ανταλλάσουν μεταξύ τους ζωοτροφές όσο ζώα που προέρχονται από βιολογική παραγωγή, χωρίς αυτά να παύσουν να διέπονται, σε κάθε περίπτωση, από τους γενικούς κανόνες που ισχύουν για τις ίδιες τις εκτάσεις των επιχειρήσεων

(Τροπολογία 41)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 1, τέταρτη παύλα (Κανονισμός (ΕΟΚ) αριθ. 2092/91)

>Αρχικό κείμενο>

- Η διατροφή των ζώων πρέπει να ανταποκρίνεται στις φυσιολογικές τους ανάγκες και πρέπει να προέρχεται, εκτός παρεκκλίσεως, κατά κύριο λόγο από προϊόντα της βιολογικής γεωργίας.

>Κείμενο μετά την ψηφοφορία στο ΕΚ>

- Η διατροφή των ζώων πρέπει να ανταποκρίνεται στις φυσιολογικές τους ανάγκες και πρέπει να προέρχεται, εκτός παρεκκλίσεως, που περιέχεται στην τέταρτη παράγραφο, πρώτη παύλα, τέταρτο εδάφιο κατά κύριο λόγο από προϊόντα της βιολογικής γεωργίας, αποκλείοντας πάντως κάθε τροφή που προέρχεται άμεσα ή έμμεσα από γενετικά τροποποιημένους οργανισμούς.

(Τροπολογία 42)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωικά προϊόντα»

παράγραφος 1, πέμπτη παύλα (Κανονισμός (ΕΟΚ) αριθ. 2092/91)

>Αρχικό κείμενο>

- Πρέπει να διατηρηθεί η όσο το δυνατό μεγαλύτερη βιοποικιλότητα και η επιλογή των φυλών πραγματοποιείται με γνώμονα την ικανότητά τους να προσαρμόζονται στις συνθήκες του περιβάλλοντος.

>Κείμενο μετά την ψηφοφορία στο ΕΚ>

- Κατά την επιλογή των φυλών ή των προγόνων πρέπει να λαμβάνονται υπόψη οι ανάγκες της παραγωγής και οι φυσικές προδιαθέσεις προς εκτροφή στο πλαίσιο βιολογικής παραγωγής, ιδίως δε η ικανότητα των εν λόγω ζώων να προσαρμόζονται στις συνθήκες του περιβάλλοντος και να ανθίστανται στις νόσους, η δε προτίμηση να δίδεται στις αυτόχθονες φυλές.

(Τροπολογία 43)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωικά προϊόντα»

παράγραφος 1, έκτη παύλα (Κανονισμός (ΕΟΚ) αριθ. 2092/91)

>Αρχικό κείμενο>

- Το πλαίσιο διαβίωσης των ζώων πρέπει να καθορίζεται κατά τρόπο ώστε τα ζώα να διαθέτουν επαρκή ελευθερία κίνησης ανάλογα με την ειδική συμπεριφορά του κάθε είδους. Τα κτίρια πρέπει να διαθέτουν καλό αερισμό, να συμβάλλουν στον φυσικό φωτισμό και να εξασφαλίζουν μια επαρκή άνεση για τα ζώα, ιδίως με τους κατάλληλους εξοπλισμούς και με επαρκή αχυροστρωμνή.

>Κείμενο μετά την ψηφοφορία στο ΕΚ>

- Το πλαίσιο διαβίωσης των χερσαίων ζώων πρέπει να καθορίζεται κατά τρόπο ώστε τα ζώα να διαθέτουν επαρκή υπαίθριο χώρο και ελευθερία κίνησης που να αρμόζει στην ειδική συμπεριφορά του κάθε είδους. Τα κτίρια πρέπει να διαθέτουν καλό αερισμό, να συμβάλλουν στον καλό φυσικό φωτισμό και να εξασφαλίζουν μια επαρκή άνεση για τα ζώα, ανάλογα με τα ειδικά χαρακτηριστικά κάθε είδους, ιδίως με τους κατάλληλους εξοπλισμούς και με επαρκή στρωμνή ή αχυροστρωμνή. Πέρα από αυτές τις γενικές αρχές, για κάθε είδος και φυλή ανά τύπο ζωϊκής παραγωγής πρέπει να καθοριστούν ειδικοί κανόνες όσον αφορά τη μέγιστη πυκνότητα εκτροφής.

(Τροπολογία 44)

ΠΑΡΑΡΤΗΜΑ, ΣΗΜΕΙΟ 2

Παράρτημα 1, Κεφάλαιο ΙΙ «Ζώα και ζωικά προϊόντα»

Παράγραφος 1, έβδομη παύλα (Κανονισμός (ΕΟΚ) αριθ. 2092/91)

>Αρχικό κείμενο>

- Αυτές οι αρχές που αφορούν την επιλογή των φυλών, τη διατροφή και το πλαίσιο διαβίωσης πρέπει να συμβάλλουν στον έλεγχο των υγειονομικών προβλημάτων με τρόπο που η διαχείριση της υγείας των ζώων να πραγματοποιείται σε κατ' εξοχή προληπτικό πλαίσιο. Η προσφυγή σε αλλοπαθητικές αγωγές επιτρέπεται μόνο κατ' εξαίρεση.

>Κείμενο μετά την ψηφοφορία στο ΕΚ>

- Αυτές οι αρχές που αφορούν την επιλογή των φυλών ή προγόνων, τη διατροφή και το πλαίσιο διαβίωσης πρέπει να συμβάλλουν στον έλεγχο των υγειονομικών προβλημάτων με τρόπο που η διαχείριση της υγείας των ζώων να πραγματοποιείται σε κατ' εξοχή προληπτικό πλαίσιο. Παρά ταύτα, σε περίπτωση που ασθενεί ένα ζώο και εφ' όσον κρίνεται απαραίτητο, είναι δυνατόν να εφαρμοσθεί αλλοπαθητική αγωγή υπό την επίβλεψη κτηνιάτρου και πάντα με προηγούμενη έγκριση του οργανισμού ή της αρχής ελέγχου.

(Τροπολογία 45)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

Παράγραφος 1, όγδοη και ένατη παύλα (Κανονισμός (ΕΟΚ) αριθ. 2092/91)

>Αρχικό κείμενο>

- Η εκτροφή στο πλαίσιο του βιολογικού τρόπου παραγωγής αποτελεί παραγωγή που συνδέεται με το έδαφος. Στις περισσότερες περιπτώσεις, τα ζώα πρέπει να έχουν στη διάθεσή τους υπαίθριο χώρο και ο αριθμός των ζώων ανά μονάδα επιφανείας περιορίζεται με τρόπο που να εξασφαλίζει μια ολοκληρωμένη διαχείριση των προϊόντων ζωϊκής και φυτικής παραγωγής στην εκμετάλλευση και να αποτρέπει κάθε μορφή ρύπανσης, ιδίως σε επίπεδο εδάφους αλλά και των υδάτων επιφανείας και των υδροφόρων οριζόντων. Το μέγεθος του ζωϊκού κεφαλαίου θα εξαρτάται άμεσα από τις διαθέσιμες εκτάσεις για τη διασπορά των λυμάτων κτηνοτροφίας, και την ενδεχόμενη χρήση άλλων οργανικών λιπασμάτων, ώστε να αποτρέπεται κάθε βλαβερή επίπτωση στο περιβάλλον. Η συνολική πυκνότητα των ζώων στην εκμετάλλευση δεν είναι δυνατό να υπερβαίνει στις 2 μονάδες χονδρών ζώων (ΜΧΖ) ανά εκτάριο. Στην περίπτωση της διασποράς άλλων οργανικών λιπασμάτων, η συνολική πυκνότητα ζώων μειώνεται κατά τρόπο ώστε να μην υπερβαίνει συνολική δημιουργία αζώτου ίση με 2 ΜΧΖ ανά εκτάριο, λαμβανομένης υπόψη της σχέσης 2ΜΧ2 = 170 kg N.

>Κείμενο μετά την ψηφοφορία στο ΕΚ>

- Η εκτροφή στο πλαίσιο του βιολογικού τρόπου παραγωγής αποτελεί παραγωγή που συνδέεται με το έδαφος ή με τη δυνατότητα αυτοκαθαρισμού του υδατικού περιβάλλοντος. Εκτός από εξαιρετικές περιπτώσεις, τα ζώα πρέπει να έχουν στη διάθεσή τους ζώνη άσκησης και ο αριθμός των ζώων ανά μονάδα επιφανείας ή όγκου περιορίζεται με τρόπο που να εξασφαλίζει μια ολοκληρωμένη διαχείριση των προϊόντων ζωϊκής και φυτικής παραγωγής στην εκμετάλλευση και να αποτρέπει κάθε μορφή ρύπανσης, ιδίως σε επίπεδο εδάφους αλλά και των υδάτων επιφανείας και των υδροφόρων οριζόντων. Το μέγεθος του ζωϊκού κεφαλαίου θα εξαρτάται άμεσα από τις διαθέσιμες εκτάσεις για τη διασπορά των λυμάτων κτηνοτροφίας, και την ενδεχόμενη χρήση άλλων οργανικών λιπασμάτων, ώστε να αποτρέπεται κάθε βλαβερή επίπτωση στο περιβάλλον. Η συνολική πυκνότητα των ζώων στην εκμετάλλευση δεν είναι δυνατό να υπερβαίνει στις 2 μονάδες χονδρών ζώων (ΜΧΖ) ανά εκτάριο χρησιμοποιούμενης αγροτικής έκτασης. Στην περίπτωση της διασποράς άλλων οργανικών λιπασμάτων, η συνολική πυκνότητα ζώων μειώνεται κατά τρόπο ώστε να μην υπερβαίνει συνολική δημιουργία αζώτου ίση με 170 kg N ανά εκτάριο χρησιμοποιούμενης αγροτικής έκτασης, τιμή που προβλέπεται από την οδηγία 95/676/ΕΟΚ για τα νιτρικά άλατα.

>Αρχικό κείμενο>

- Στο παράρτημα VΙΙ παρατίθενται οι συντελεστές μετατροπής σε μονάδες χονδρών ζώων για τις διάφορες κατηγορίες ζώων. Σε περίπτωση υπέρβασης των εν λόγω δεικτών πυκνότητας, (ή των εν λόγω δόσεων διασποράς του αζώτου) ο αρμόδιος οργανισμός ή η αρχή ελέγχου μπορούν να επιτρέψουν δυνατότητα εξαίρεσης, υπό την προϋπόθεση ότι ο παραγωγός είναι σε θέση να αιτιολογήσει ένα σχέδιο διασποράς χρησιμοποιώντας συμπληρωματικές διαθέσιμες εκτάσεις σε άλλες εκμεταλλεύσεις σε τοπικό ή περιφερειακό επίπεδο, με τις οποίες υπάρχει συνεργασία σε τακτική βάση. Αυτά τα τελευταία αγροτεμάχια θα πρέπει να αποτελούν αντικείμενο συμβατικής δέσμευσης των ενδιαφερόμενων γεωργών και δεν θα είναι δυνατό να επιβαρύνονται με καμία άλλη ποσότητα αποβλήτων κτηνοτροφίας. Σε περίπτωση κινδύνου εκτεταμένης ρύπανσης, ο οργανισμός ή η αρχή ελέγχου θα μπορεί να καθορίζει ανώτατους δείκτες πυκνότητας κατώτερους από δύο ΜΧΖ ανά εκτάριο προκειμένου να εξασφαλίσει τη διατήρηση της ποιότητας του περιβάλλοντος χώρου.

>Κείμενο μετά την ψηφοφορία στο ΕΚ>

- Στο παράρτημα VΙΙ παρατίθενται οι συντελεστές μετατροπής σε μονάδες χονδρών ζώων για τις διάφορες κατηγορίες ζώων. Σε περίπτωση υπέρβασης των εν λόγω δεικτών πυκνότητας, (ή των εν λόγω δόσεων διασποράς του αζώτου) ο αρμόδιος οργανισμός ή η αρχή ελέγχου μπορούν να επιτρέψουν δυνατότητα εξαίρεσης, υπό την προϋπόθεση ότι ο παραγωγός είναι σε θέση να αιτιολογήσει ένα σχέδιο διασποράς χρησιμοποιώντας συμπληρωματικές διαθέσιμες εκτάσεις σε άλλες εκμεταλλεύσεις σε τοπικό ή περιφερειακό επίπεδο, με τις οποίες υπάρχει συνεργασία. Αυτά τα τελευταία αγροτεμάχια θα πρέπει να αποτελούν αντικείμενο συμβατικής δέσμευσης των ενδιαφερόμενων γεωργών και δεν θα είναι δυνατό να επιβαρύνονται με καμία άλλη ποσότητα αποβλήτων κτηνοτροφίας. Σε περίπτωση κινδύνου εκτεταμένης ρύπανσης, ο οργανισμός ή η αρχή ελέγχου θα μπορεί να καθορίζει, σε συνεργασία με τις περιφερειακές και εθνικές αρχές και ανάλογα με την ικανότητα απορρόφησης των εδαφών και των φυτών της εκμετάλλευσης ή της περιοχής, ανώτατους δείκτες πυκνότητας κατώτερους από δύο ΜΧΖ ανά εκτάριο Χρησιμοποιούμενης Αγροτικής Έκτασης προκειμένου να εξασφαλίσει τη διατήρηση της ποιότητας του περιβάλλοντος χώρου.

(Τροπολογία 46)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

Παράγραφος 1, δέκατη παύλα (Κανονισμός (ΕΟΚ) αριθ. 2092/91)

>Αρχικό κείμενο>

- Στη βιολογική γεωργία, εντός της ίδιας μονάδας παραγωγής όλα τα ζώα πρέπει να εκτρέφονται με την τήρηση των κανόνων του παρόντος παραρτήματος.

Η παρουσία στην εκμετάλλευση ζώων τα οποία εκτρέφονται σύμφωνα με τις αρχές της συμβατικής γεωργίας είναι αποδεκτή υπό τον όρο ότι η εκτροφή τους πραγματοποιείται σε μία μονάδα παραγωγής της οποίας τα κτίρια και οι υπαίθριοι χώροι είναι σαφώς διαχωρισμένα από τη μονάδα παραγωγής που υπόκειται στους κανόνες της βιολογικής γεωργίας και ότι τα ζώα αυτά ανήκουν σε διαφορετικό είδος.

>Κείμενο μετά την ψηφοφορία στο ΕΚ>

- Στη βιολογική γεωργία, εντός της ίδιας μονάδας παραγωγής όλα τα ζώα της ίδιας φυλής πρέπει να εκτρέφονται με την τήρηση των κανόνων του παρόντος παραρτήματος.

Η παρουσία στην εκμετάλλευση ζώων τα οποία εκτρέφονται σύμφωνα με τις αρχές της συμβατικής γεωργίας είναι αποδεκτή υπό τον όρο ότι η εκτροφή τους πραγματοποιείται σε μία μονάδα παραγωγής της οποίας τα κτίρια και οι υπαίθριοι χώροι είναι σαφώς διαχωρισμένα από τη μονάδα παραγωγής που υπόκειται στους κανόνες της βιολογικής γεωργίας και ότι οι φυλές και οι παραγωγοί είναι διαφορετικές. Ο μακροπρόθεσμος στόχος είναι όλα τα φυτά και όλα τα ζώα της ίδιας εκμετάλλευσης να παράγονται με βάση τον παρόντα κανονισμό.

(Τροπολογία 47)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 1, ενδέκατη παύλα (Κανονισμός (ΕΟΚ) αριθ. 2092/91)

>Αρχικό κείμενο>

- Η αναπαραγωγή βασίζεται στη φυσική οχεία. Επιτρέπεται η τεχνητή γονιμοποίηση. Αντίθετα, απαγορεύονται η εμφύτευση εμβρύου καθώς και η χρησιμοποίηση ορμονών για τον έλεγχο της ωορρηξίας, εκτός αν πρόκειται για κτηνιατρική αγωγή ενός συγκεκριμένου ζώου.

>Κείμενο μετά την ψηφοφορία στο ΕΚ>

- Στη βιολογική εκτροφή, η αναπαραγωγή πρέπει κατ' αρχήν να είναι φυσική. Ωστόσο, επιτρέπεται η τεχνητή γονιμοποίηση. Αντίθετα, απαγορεύονται οι χειρισμοί της γενετικής μηχανικής, η εμφύτευση εμβρύου καθώς και η χρησιμοποίηση ορμονών για τον έλεγχο της ωορρηξίας, εκτός αν πρόκειται για κτηνιατρική αγωγή ενός συγκεκριμένου ζώου. Κατά παρέκκλιση, και κατόπιν γνωμοδότησης της αρχής ή του οργανισμού ελέγχου, στην εκτροφή αιγοπροβάτων για γαλακτοπαραγωγή, δύναται να επιτραπεί η συγκέντρωση των περιόδων οίστρου, με χρήση μη ενέσιμων στεροειδών, για υγειονομικούς λόγους που συνδέονται με τους κριούς ή τους τράγους, υπό τον όρο ότι τούτο θα συμβαίνει εντός της φυσιολογικής σεξουαλικής περιόδου της επιλεγείσας φυλής.

(Τροπολογία 48)

ΠΑΡΑΡΤΗΜΑ, ΣΗΜΕΙΟ 2

Παράγραφος Ι, Κεφάλαιο ΙΙ «Ζώα και ζωϊκά προϊόντα»

παράγραφος 1, δωδέκατη παύλα (Κανονισμός (ΕΟΚ) αριθ. 2092/91)

>Αρχικό κείμενο>

- Οι ακρωτηριασμοί των ζώων, όπως η κοπή της ουράς, η εξαγωγή οδόντων, ο ευνουχισμός, η αποκοπή των κεράτων, η κοπή του ράμφους, η κοπή των πτερών των βασιλισσών μελισσών, δεν είναι δυνατόν να πραγματοποιούνται συστηματικά στη βιολογική γεωργία. Εντούτοις, η αρμόδια αρχή ή ο οργανισμός ελέγχου μπορούν να επιτρέπουν ορισμένες από αυτές τις πρακτικές για λόγους ασφαλείας ή αν οι πρακτικές αυτές αποσκοπούν στη βελτίωση της υγείας ή της διαβίωσης των ζώων. Οι ακρωτηριασμοί αυτοί πρέπει να πραγματοποιούνται από ειδικευμένο προσωπικό και να μην προκαλούν πόνο στα ζώα.

>Κείμενο μετά την ψηφοφορία στο ΕΚ>

- Επεμβάσεις στα ζώα όπως η τοποθέτηση ελαστικού στην ουρά των προβάτων, η κοπή της ουράς, η εξαγωγή οδόντων, ο ευνουχισμός, η αποκοπή των κεράτων, η κοπή του ράμφους, η κοπή των πτερών των βασιλισσών μελισσών, δεν είναι δυνατόν να πραγματοποιούνται συστηματικά στη βιολογική γεωργία. Εντούτοις, η αρμόδια αρχή ή ο οργανισμός ελέγχου μπορούν να επιτρέπουν ορισμένες από αυτές τις πρακτικές για λόγους ασφαλείας ή αν οι πρακτικές αυτές αποσκοπούν στη βελτίωση της υγείας, της διαβίωσης ή της υγιεινής των ζώων, καθώς και για τη διατήρηση της ποιότητας των προϊόντων και των παραδοσιακών πρακτικών παραγωγής (χοίροι για αλλαντικά, βόδια, καπόνια κτλ.). Οι ακρωτηριασμοί αυτοί πρέπει να πραγματοποιούνται από ειδικευμένο προσωπικό ώστε να μην προκαλούν πόνο στα ζώα.

(Τροπολογίες 49 και 107)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 1, δέκατη τρίτη παύλα (Κανονισμός (ΕΟΚ) αριθ. 2092/91)

>Αρχικό κείμενο>

- Η μεταφορά των ζώων πρέπει να πραγματοποιείται με τρόπο που να περιορίζει το άγχος των ζώων και να έχει όσο το δυνατόν μικρότερη διάρκεια. Η φόρτωση και η εκφόρτωση πρέπει να πραγματοποιούνται χωρίς βία και απαγορεύεται η χρησιμοποίηση ηρεμιστικών κατά τη μεταφορά. Πρέπει οπωσδήποτε να εφαρμόζονται οι εθνικές ή κοινοτικές διατάξεις στον τομέα αυτό.

>Κείμενο μετά την ψηφοφορία στο ΕΚ>

- Η μεταφορά των ζώων πρέπει να πραγματοποιείται με τρόπο που να περιορίζει το άγχος των ζώων σύμφωνα με τις ισχύουσες διατάξεις. η οδική μεταφορά επ'ουδενί δύναται να υπερβαίνει το οκτάωρο. Η φόρτωση και η εκφόρτωση πρέπει να πραγματοποιούνται με φροντίδα και απαγορεύεται η χρησιμοποίηση αλλοπαθητικών ηρεμιστικών κατά τη μεταφορά. Σε κάθε περίπτωση, πρέπει να εφαρμόζονται οι εθνικές ή κοινοτικές διατάξεις στον τομέα αυτό.

(Τροπολογία 50)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 1, δέκατη τέταρτη παύλα (Κανονισμός (ΕΟΚ) αριθ. 2092/91)

>Αρχικό κείμενο>

- Ο χειρισμός των ζώων τη στιγμή της σφαγής ή της θανάτωσης πρέπει να έχει στόχο τον περιορισμό του άγχους των ζώων, εξασφαλίζοντας τις μέγιστες εγγυήσεις όσον αφορά τον προσδιορισμό της ταυτότητας και το διαχωρισμό των ζώων σε σχέση με άλλα ζώα που προέρχονται από εκμεταλλεύσεις συμβατικής εκτροφής.

>Κείμενο μετά την ψηφοφορία στο ΕΚ>

- Κατά το στάδιο της οδήγησης των ζώων στο σφαγείο ή κατά τη σφαγή, η μεταχείρισή τους πρέπει να έχει ως στόχο τον περιοσμό του άγχους των ζώων στο ελάχιστο. Θα πρέπει να προσδιορίζεται η ταυτότητα των ζώων και να διαχωρίζονται από τα συμβατικά ζώα. Θα πρέπει να παρέχεται πλήρης εγγύηση του προσδιορισμού της ταυτότητας των ζώων, των σφαγίων και των ζωϊκών προϊόντων που προέρχονται από τη σφαγή, τον τεμαχισμό και τη μεταποίηση. Η σφαγή των ζώων πρέπει να πραγματοποιείται όσο το δυνατόν πλησιέστερα στον χώρο εκτροφής.

(Τροπολογία 51)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 2, πρώτο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Για τα διάφορα είδη εκτροφής, τα ζώα πρέπει να προέρχονται από εκμεταλλεύσεις που τηρούν τους κανόνες παραγωγής οι οποίοι καθορίζονται στο άρθρο 6 και στο παρόν παράρτημα και να υπόκεινται καθ' όλη τη διάρκεια της ζωής τους σε αυτό το σύστημα παραγωγής.

>Κείμενο μετά την ψηφοφορία στο ΕΚ>

Για τα διάφορα είδη εκτροφής, τα ζώα πρέπει να προέρχονται από εκμεταλλεύσεις που τηρούν τους κανόνες παραγωγής οι οποίοι καθορίζονται στο άρθρο 6 και στο παρόν παράρτημα και να υπόκεινται καθ' όλη τη διάρκεια της ζωής τους από τη στιγμή της σύλληψης σε αυτό το σύστημα παραγωγής.

(Τροπολογία 52)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 2, δεύτερο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Για να διασφαλισθεί η ανανέωση της αγέλης μιας εκμετάλλευσης, είναι δυνατόν να εισάγονται σε αυτήν θηλυκά ζώα που δεν έχουν φθάσει στο στάδιο της ενηλικίωσης (άτοκα) και τα οποία προέρχονται από συμβατικές κτηνοτροφικές εκμεταλλεύσεις, μέχρις ανώτατου ποσοστού 10% ετησίως του αριθμού των ενηλίκων ζώων.

>Κείμενο μετά την ψηφοφορία στο ΕΚ>

Για να συμπληρωθεί η φυσική ανάπτυξη και να διασφαλισθεί η ανανέωση του ζωϊκού κεφαλαίου, είναι δυνατόν να εισάγονται ετησίως μέχρι ανώτατου ποσοστού 10% του αριθμού των ενηλίκων βοοειδών ή ιπποειδών και 20% του αριθμού των ενηλίκων αιγοπροβάτων, θηλυκά ζώα που δεν έχουν φθάσει στο στάδιο της ενηλικίωσης (άτοκα) και τα οποία προέρχονται από συμβατικές κτηνοτροφικές εκμεταλλεύσεις, υπό τον όρο ότι δεν πρόκειται για διαγονιδιακά ζώα.

(Τροπολογία 53)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 2, τέταρτο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Κατ' εξαίρεση, σε περίπτωση που δεν υπάρχει ικανοποιητικός αριθμός ζώων που παράχθηκαν σύμφωνα με βιολογικό τρόπο παραγωγής, είναι δυνατό να εισάγονται σε εκμεταλλεύσεις βιολογικής εκτροφής ζώα που παράχθηκαν σύμφωνα με συμβατικό τρόπο εκμετάλλευσης, υπό τους εξής όρους:

>Κείμενο μετά την ψηφοφορία στο ΕΚ>

Κατ' εξαίρεση, όταν γίνεται η συγκρότηση του ζωϊκού κεφαλαίου, και σε περίπτωση που δεν υπάρχει ικανοποιητικός αριθμός ζώων που παράχθηκαν σύμφωνα με βιολογικό τρόπο παραγωγής, είναι δυνατό να εισάγονται σε εκμεταλλεύσεις βιολογικής εκτροφής ζώα που παράχθηκαν σύμφωνα με συμβατικό τρόπο εκμετάλλευσης, με την προϋπόθεση ότι δεν έχουν υποστεί αγωγή με ορμόνες ή αντιβιοτικά, και υπό τους εξής όρους:

>Αρχικό κείμενο>

- κοτόπουλα που προορίζονται για παραγωγή αυγών, εφόσον δεν έχουν ηλικία άνω των 18 εβδομάδων,

- νεοσσοί που προορίζονται για κρεατοπαραγωγή ηλικίας μικρότερης των 3 ημερών,

- μόσχοι ηλικίας μικρότερης των τεσσάρων εβδομάδων

- χοιρίδια που εισάγονται στο σύστημα βιολογικής παραγωγής αμέσως μετά τον απογαλακτισμό.

>Κείμενο μετά την ψηφοφορία στο ΕΚ>

- κοτόπουλα που προορίζονται για παραγωγή αυγών, εφόσον δεν έχουν ηλικία άνω των 12 εβδομάδων,

- νεοσσοί που προορίζονται για κρεατοπαραγωγή ηλικίας μικρότερης των 3 ημερών τη στιγμή της εξόδου από την εκμετάλλευση,

- μόσχοι ηλικίας μικρότερης των τεσσάρων εβδομάδων, που έχουν εκτραφεί με φυσικό θηλασμό,

- νεαροί βούβαλοι ηλικίας μικρότερης των 12 εβδομάδων,

- χοιρίδια που εισάγονται στο σύστημα βιολογικής παραγωγής αμέσως μετά τον απογαλακτισμό και ζυγίζουν κάτω των 20 kg,.

- αμνοί και ερίφια, που έχουν τραφεί αποκλειστικά με μητρικό γάλα, ηλικίας μικρότερης των 6 εβδομάδων,

(Τροπολογία 54)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, κεφάλαιο ΙΙ, «Ζώα και ζωϊκά προϊόντα»

παράγραφος 2, πέμπτο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Οι εξαιρέσεις αυτές που πρέπει να επιτρέπονται εκ των προτέρων από τον αρμόδιο οργανισμό ή την αρχή ελέγχου, εφαρμόζονται για μεταβατική περίοδο που λήγει στις 31 Δεκεμβρίου 2000.

>Κείμενο μετά την ψηφοφορία στο ΕΚ>

Οι εξαιρέσεις αυτές που πρέπει να επιτρέπονται εκ των προτέρων από τον αρμόδιο οργανισμό ή την αρχή ελέγχου, εφαρμόζονται για μεταβατική περίοδο διάρκειας 3 ετών από τη θέση σε ισχύ του παρόντος κανονισμού.

(Τροπολογία 55)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, κεφάλαιο ΙΙ «Ζώα και ζωϊκά προϊόντα»

παράγραφος 2, έβδομο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Για όλες τις αποκτήσεις ζώων στις συμβατικές κτηνοτροφικές εκμεταλλεύσεις, δίδεται ιδιαίτερη προσοχή στους υγειονομικούς κανόνες, ενώ ο οργανισμός ή η αρχή ελέγχου μπορεί να επιβάλει ειδικές διατάξεις, όπως για παράδειγμα, μια δοκιμή ανίχνευσης, με βάση την επικρατούσα κατάσταση στην περιοχή.

>Κείμενο μετά την ψηφοφορία στο ΕΚ>

Για όλες τις αποκτήσεις ζώων στις συμβατικές κτηνοτροφικές εκμεταλλεύσεις, δίδεται ιδιαίτερη προσοχή στους υγειονομικούς κανόνες, ενώ ο οργανισμός ή η αρχή ελέγχου μπορεί να επιβάλει ειδικές διατάξεις, όπως για παράδειγμα, μια δοκιμή ανίχνευσης, με βάση την επικρατούσα κατάσταση στην περιοχή και την αντίστοιχη περίοδο απομόνωσης..

(Τροπολογία 56)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, κεφάλαιο ΙΙ «Ζώα και ζωϊκά προϊόντα»

παράγραφος 2, όγδοο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Στον τομέα της μελισσοκομίας, η δημιουργία του μελισσοκομείου πραγματοποιείται με τον πολλαπλασιασμό των υφιστάμενων αποικιών ή με την απόκτηση σμηνών ή κυψελών που προέρχονται από εκμεταλλεύσεις οι οποίες τηρούν τους κανόνες της βιολογικής μελισσοκομίας. Η απόκτηση σμηνών χωρίς κυψέλη που προέρχονται από μελισσοκομεία συμβατικής εκτροφής επιτρέπεται κατ' εξαίρεση για μεταβατική περίοδο που λήγει την 31η Δεκεμβρίου 2000 στο πλαίσιο της τήρησης μίας περιόδου μετατροπής.

>Κείμενο μετά την ψηφοφορία στο ΕΚ>

(Διαγράφεται)

(Μεταφέρεται τροποποιημένο στον τίτλο 6α: «Για τις μέλισσες»)

(Τροπολογία 57)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, κεφάλαιο ΙΙ, «Ζώα και ζωϊκά προϊόντα»

παράγραφος 3, πρώτο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Στη βιολογική γεωργία, η διατροφή των ζώων πρέπει να προέρχεται από εκμεταλλεύσεις που τηρούν τους κανόνες οι οποίοι ορίζονται στο σημείο Ι αυτού του παραρτήματος για τα φυτά και τα φυτικά προϊόντα. Για να είναι δυνατή η πώληση των προϊόντων ζωικής προέλευσης με την ονομασία του βιολογικού προϊόντος, πρέπει να τηρούνται οι προαναφερόμενοι κανόνες που αφορούν την προέλευση των ζώων.

>Κείμενο μετά την ψηφοφορία στο ΕΚ>

Στη βιολογική γεωργία, η διατροφή των ζώων πρέπει να προέρχεται από εκμεταλλεύσεις που τηρούν τους κανόνες οι οποίοι ορίζονται στο σημείο Ι αυτού του παραρτήματος για τα φυτά και τα φυτικά προϊόντα που έχουν εφαρμοστεί τουλάχιστον επί ένα έτος. Για να είναι δυνατή η πώληση των προϊόντων ζωικής προέλευσης με την ονομασία του βιολογικού προϊόντος, πρέπει να τηρούνται οι προαναφερόμενοι κανόνες που αφορούν την προέλευση των ζώων.

(Τροπολογία 105)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, κεφάλαιο ΙΙ «Ζώα και ζωϊκά προϊόντα»

παράγραφος 3, τρίτο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Κατά τη μετατροπή μιας κτηνοτροφικής εκμετάλλευσης βοοειδών, προβατοειδών, αιγοειδών, χοιροειδών ή πουλερικών, το σύνολο της κτηνοτροφικής έκτασης της μονάδας παραγωγής ανταποκρίνεται στους κανόνες παραγωγής της βιολογικής γεωργίας. Οι βοσκότοποι και οι κτηνοτροφικές καλλιέργειες πρέπει να υποστούν εκ των προτέρων περίοδο φυσιολογικής μετατροπής δύο ετών. Ο οργανισμός ελέγχου μπορεί, με την έγκριση της αρμόδιας αρχής, να αποφασίσει την παράταση ή τη σμίκρυνση αυτής της περιόδου, αφού ληφθεί υπόψη η προηγούμενη χρήση των αγροτεμαχίων.

>Κείμενο μετά την ψηφοφορία στο ΕΚ>

Κατά τη μετατροπή μιας κτηνοτροφικής εκμετάλλευσης βοοειδών, προβατοειδών, αιγοειδών, χοιροειδών ή πουλερικών, το σύνολο της κτηνοτροφικής που χρησιμεύει για τη διατροφή των ζώων της μονάδας παραγωγής ανταποκρίνεται στους κανόνες παραγωγής της βιολογικής γεωργίας. Οι βοσκότοποι και οι κτηνοτροφικές καλλιέργειες πρέπει να υποστούν εκ των προτέρων περίοδο φυσιολογικής μετατροπής δώδεκα μηνών μετά την οποία δύναται να αρχίσει η μετατροπή του ζωϊκού κεφαλαίου στην παραγωγική μονάδα σύμφωνα με το χρονοδιάγραμμα που ορίζεται κατωτέρω. Ο οργανισμός ελέγχου μπορεί, με την έγκριση της αρμόδιας αρχής, να αποφασίσει την παράταση ή τη σμίκρυνση αυτής της περιόδου, αφού ληφθεί υπόψη η προηγούμενη χρήση των αγροτεμαχίων.

(Τροπολογία 58)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο II, «Ζώα και ζωικά προϊόντα»

Παράγραφος 3, τρίτο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Κατά τη μετατροπή μιας κτηνοτροφικής εκμετάλλευσης βοοειδών, προβατοειδών, αιγοειδών, χοιροειδών ή πουλερικών, το σύνολο της κτηνοτροφικής έκτασης της μονάδας παραγωγής ανταποκρίνεται στους κανόνες παραγωγής της βιολογικής γεωργίας. Οι βοσκότοποι και οι κτηνοτροφικές καλλιέργειες πρέπει να υποστούν εκ των προτέρων περίοδο φυσιολογικής μετατροπής δύο ετών. Ο οργανισμός ελέγχου μπορεί, με την έγκριση της αρμόδιας αρχής, να αποφασίσει την παράταση ή τη σμίκρυνση αυτής της περιόδου, αφού ληφθεί υπόψη η προηγούμενη χρήση των αγροτεμαχίων.

>Κείμενο μετά την ψηφοφορία στο ΕΚ>

Κατά τη μετατροπή μιας κτηνοτροφικής εκμετάλλευσης βοοειδών, προβατοειδών, αιγοειδών, χοιροειδών ή πουλερικών, το σύνολο της έκτασης που χρησιμεύει για τη διατροφή των ζώων της μονάδας παραγωγής ανταποκρίνεται στους κανόνες παραγωγής της βιολογικής γεωργίας. Οι κτηνοτροφικές καλλιέργειες πρέπει να υποστούν εκ των προτέρων περίοδο φυσιολογικής μετατροπής δύο ετών, η οποία μειώνεται σε ένα έτος για τους μόνιμους βοσκοτόπους που δεν υπόκεινται σε χημική επεξεργασία και για τις πρώην εκτάσεις σε αγρανάπαυση που έχουν σπαρθεί Μετά το τέλος της περιόδου αυτής μπορεί να πραγματοποιηθεί η μετατροπή του ζωικού κεφαλαίου της μονάδας παραγωγής με την τήρηση των προθεσμιών που αναφέρονται κατωτέρω. Ο οργανισμός ελέγχου μπορεί, με την έγκριση της αρμόδιας αρχής, να αποφασίσει την παράταση ή τη σμίκρυνση αυτής της περιόδου, αφού ληφθεί υπόψη η προηγούμενη χρήση των αγροτεμαχίων. Εάν η μετατροπή λαμβάνει χώρα στο σύνολο της εκμετάλλευσης για τις φυτικές και ζωϊκές παραγωγές ταυτόχρονα, η ολική διάρκεια της μετατροπής μειώνεται σε 24 μήνες, υπό τον όρο ότι τα ζώα έχουν ελεγχθεί μεταξύ 12 και 24 μηνών και ότι τρέφονται κατά 90% με ζωοτροφές που προέρχονται από τα αγροτεμάχια μετατροπής του δευτέρου έτους (C2) της ίδιας εκμετάλλευσης ή με βιολογικά τρόφιμα που ικανοποιούν τον παρόντα κανονισμό. Ωστόσο, σε περίπτωση ανέγερσης κτιρίων για την εκτροφή χοίρων ή πουλερικών, εάν ο χώρος προέρχεται από ζώνη αγρανάπαυσης άνω των δύο ετών ή από μόνιμο βοσκότοπο, η διάρκεια μετατροπής του χώρου ανέρχεται σε τουλάχιστον έξη μήνες.

(Τροπολογία 59)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

Παράγραφος 3, τέταρτο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Για να είναι δυνατή η πώληση των προϊόντων της κτηνοτροφίας με την ονομασία του βιολογικού προϊόντος, οι μετατρεπόμενες κτηνοτροφικές εκμεταλλεύσεις πρέπει να τηρούν τους κανόνες του παρόντος παραρτήματος, ιδίως σε ό,τι αφορά τη διατροφή, τα υγειονομικά θέματα και τους όρους στέγασης των ζώων για περίοδο τουλάχιστον:

>Κείμενο μετά την ψηφοφορία στο ΕΚ>

Για να είναι δυνατή η πώληση των προϊόντων της κτηνοτροφίας με την ονομασία του βιολογικού προϊόντος, οι μετατρεπόμενες κτηνοτροφικές εκμεταλλεύσεις πρέπει να τηρούν τους κανόνες του παρόντος παραρτήματος, ιδίως σε ό,τι αφορά τη διατροφή, τα υγειονομικά θέματα και τους όρους στέγασης των ζώων για περίοδο τουλάχιστον:

>Αρχικό κείμενο>

- 12 μηνών για τα βοοειδή που προορίζονται για παραγωγή κρέατος,

>Κείμενο μετά την ψηφοφορία στο ΕΚ>

- 12 μηνών για τα βοοειδή και ιπποειδή που προορίζονται για παραγωγή κρέατος,

>Αρχικό κείμενο>

- 6 μηνών για τα μικρά μηρυκαστικά, τους χοίρους και τα πουλερικά που εισάγονται στην εκμετάλλευση μετά την ηλικία των 3 ημερών και προορίζονται για την παραγωγή κρέατος,

>Κείμενο μετά την ψηφοφορία στο ΕΚ>

- 6 μηνών για τα μικρά μηρυκαστικά και τα χοιρίδια που προορίζονται για την παραγωγή κρέατος,

>Αρχικό κείμενο>

- 12 εβδομάδων για τα ζώα που εκτρέφονται για γαλακτοπαραγωγή,

>Κείμενο μετά την ψηφοφορία στο ΕΚ>

- 6 μηνών για τα ζώα που εκτρέφονται για γαλακτοπαραγωγή,

>Αρχικό κείμενο>

- 10 εβδομάδων για την παραγωγή αυγών

>Κείμενο μετά την ψηφοφορία στο ΕΚ>

- 10 εβδομάδων για την παραγωγή αυγών

>Κείμενο μετά την ψηφοφορία στο ΕΚ>

- 13 εβδομάδων για τα κοτόπουλα που εκτρέφονται για παραγωγή κρέατος και έχουν εισαχθεί πριν την ηλικία των 3 ημερών,

>Κείμενο μετά την ψηφοφορία στο ΕΚ>

- 5 μηνών για τα κουνέλια.

>Κείμενο μετά την ψηφοφορία στο ΕΚ>

Για τα άλλα είδη και τύπους ζωϊκής παραγωγής, οι προθεσμίες θα καθορίζονται στα εγκεκριμένα και εναρμονισμένα σε ευρωπαϊκό επίπεδο τεύχη συγγραφής υποχρεώσεων της παραγωγής, κατόπιν συμφωνίας των εγκεκριμμένων αρχών ή οργανισμών ελέγχου.

(Τροπολογία 60)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 3, έκτο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Για την μετατροπή μιας εκμετάλλευσης στον τομέα της μελισσοκομίας, η πώληση των προϊόντων της κυψέλης με την ονομασία του βιολογικού προϊόντος είναι δυνατό να πραγματοποιείται μόνο εφόσον τηρούνται για διάστημα τουλάχιστον ενός έτους οι γενικοί όροι που αφορούν τη διατροφή, τη φροντίδα και τη στέγαση των μελισσιών. Το υλικό που αποτελεί τις κυψέλες πρέπει να είναι σύμφωνο με τους κανόνες του παρόντος παραρτήματος. Στην περίπτωση απόκτησης σμηνών χωρίς κυψέλες που προέρχονται από συμβατικά μελισσοκομεία, η περίοδος μετατροπής είναι επίσης το ένα έτος.

>Κείμενο μετά την ψηφοφορία στο ΕΚ>

(Διαγράφεται)

(Μεταφέρεται τροποποιημένο στον τίτλο 6α: «Για τις μέλισσες»)

(Τροπολογία 61)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ, «Ζώα και ζωικά προϊόντα»

παράγραφος 4, πρώτη παύλα, δεύτερο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Η γεωργική εκμετάλλευση πρέπει να εξασφαλίζει φυσιολογικά η ίδια την παραγωγή των τροφών που προορίζονται για τα ζώα, λόγω όμως ειδικών καταστάσεων επιτρέπεται η αγορά βιολογικών τροφών από εκμεταλλεύσεις ή επιχειρήσεις οι οποίες τηρούν τους κανόνες παραγωγής οι οποίοι ορίζονται στο άρθρο 6 και στο παράρτημα Ι.

>Κείμενο μετά την ψηφοφορία στο ΕΚ>

Όλες οι εκμεταλλεύσεις που εκτρέφουν ζώα με βιολογική μέθοδο οφείλουν να καλλιεργούν τουλάχιστον 10% των τροφών που χρειάζονται για τα εκτρεφόμενα ζώα. Λόγω ειδικών καταστάσεων επιτρέπεται η αγορά χορτονομής και βιολογικών ζωοτροφών από εκμεταλλεύσεις ή επιχειρήσεις, κατά προτίμηση της περιοχής ή του μητρώου, οι οποίες τηρούν τους κανόνες παραγωγής οι οποίοι ορίζονται στο άρθρο 6 και στο παράρτημα I.

(Τροπολογία 62)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωικά προϊόντα»

παράγραφος 4, πρώτη παύλα, τρίτο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Η διατροφή αυτή έχει στόχο να εξασφαλίσει μία ποιοτική παραγωγή χωρίς να επιδιώκεται η μέγιστη ανάπτυξη των ζώων, ενώ ταυτόχρονα θα ικανοποιούνται οι επισιτιστικές ανάγκες που συνδέονται με τα διάφορα στάδια της φυσιολογίας των ζώων.

>Κείμενο μετά την ψηφοφορία στο ΕΚ>

Η διατροφή αυτή έχει στόχο να εξασφαλίσει μία ποιοτική παραγωγή χωρίς να επιδιώκεται η μέγιστη ανάπτυξη των ζώων, ενώ ταυτόχρονα θα ικανοποιούνται οι επισιτιστικές ανάγκες που συνδέονται με τα διάφορα στάδια της φυσιολογίας των ζώων. Κατ' εξαίρεση, οι παραδοσιακές πρακτικές πάχυνσης επιτρέπονται εφ' όσον είναι αντιστρέψιμο σε κάθε στάδιο της εκτροφής.

(Τροπολογία 63)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωικά προϊόντα»

παράγραφος 4, πρώτη παύλα, τέταρτο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Κατ' εξαίρεση, για μεταβατική περίοδο που λήγει στις 31 Δεκεμβρίου 2000, οι αρμόδιες αρχές και οργανισμοί ελέγχου μπορούν να παρέχουν άδεια για τη χρησιμοποίηση περιορισμένης αναλογίας συμβατικών τροφών, εάν αποδειχθεί ότι ο κτηνοτρόφος αδυνατεί να προμηθευθεί τροφές αποκλειστικά βιολογικής προέλευσης. Το μέγιστο επιτρεπόμενο ποσοστό συμβατικών τροφών ημερησίως είναι 10% για τα μηρυκαστικά και 20% για τα μη μηρυκαστικά. Το ποσοστό αυτό υπολογίζεται σε σχέση με την ξηρά ύλη των γεωργικών τροφίμων.

>Κείμενο μετά την ψηφοφορία στο ΕΚ>

Κατ' εξαίρεση, για μεταβατική περίοδο που λήγει πέντε έτη μετά την έγκριση του παρόντος κανονισμού, οι αρμόδιες αρχές και οργανισμοί ελέγχου μπορούν, βάσει πλαισίου που καταρτίζεται από την Επιτροπή, να παρέχουν άδεια για τη χρησιμοποίηση περιορισμένης αναλογίας συμβατικών τροφών, εάν αποδειχθεί ότι ο κτηνοτρόφος αδυνατεί να προμηθευθεί τροφές αποκλειστικά βιολογικής προέλευσης. Το μέγιστο επιτρεπόμενο ποσοστό συμβατικών τροφών ετησίως είναι 15% για το σύνολο των διαφόρων ειδών. Το ποσοστό αυτό υπολογίζεται σε σχέση με την ξηρά ύλη των γεωργικών τροφίμων. Μετά τη λήξη της προθεσμίας αυτής, μόνον το 5%, κατ'ανώτατο όριο, των συμβατικών ζωοτροφών μπορούν να επιτραπούν, κατ' εξαίρεση. Πρέπει να διασφαλισθεί ότι οι αγοραζόμενες συμβατικές ζωοτροφές, ιδίως δε οι συμπυκνωμένες, δεν περιέχουν γενετικά τροποποιημένες ουσίες, οργανισμούς ή προϊόντα, ούτε και τοξικά κατάλοιπα.

(Τροπολογία 64)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

Παράγραφος 4, δεύτερη παύλα, πρώτο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

- Οι απλές ή σύνθετες τροφές πρέπει να είναι σύμφωνες με τους κανόνες της οδηγίας 77/101/ΕΟΚ του Συμβουλίου και της οδηγίας 79/373/ΕΟΚ του Συμβουλίου. Όσον αφορά την παρουσία επιβλαβών ουσιών και προϊόντων, οι ζωοτροφές υπόκεινται στις διατάξεις της οδηγίας 74/63/ΕΟΚ του Συμβουλίου.

>Κείμενο μετά την ψηφοφορία στο ΕΚ>

- Οι απλές ή σύνθετες τροφές πρέπει να είναι σύμφωνες με τους κανόνες της οδηγίας 77/101/ΕΟΚ του Συμβουλίου και της οδηγίας 79/373/ΕΟΚ του Συμβουλίου. Όσον αφορά την παρουσία επιβλαβών ουσιών και απλών ή σύνθετων τροφών,οι ζωοτροφές υπόκεινται στις διατάξεις της οδηγίας 74/63/ΕΟΚ του Συμβουλίου.

Οι απλές και οι σύνθετες τροφές δεν πρέπει να περιέχουν προϊόντα, συμπληρώματα τροφής ή άλλα συστατικά τα οποία περιέχουν γενετικά τροποποιημένους οργανισμούς, μέρη αυτών ή προϊόντα που παράγονται βάσει αυτών.

(Τροπολογία 65)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 4, δεύτερη παύλα, δεύτερο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Για την ικανοποίηση των αναγκών των ζώων σε θρεπτικές ουσίες, επιτρέπεται η προσθήκη βιταμινών και ολιγοστοιχείων σύμφωνα με την οδηγία 70/524/ΕΟΚ του Συμβουλίου.

>Κείμενο μετά την ψηφοφορία στο ΕΚ>

Για την ικανοποίηση των αναγκών των ζώων σε θρεπτικές ουσίες, επιτρέπεται η προσθήκη βιταμινών, βασικών αμινοξέων και ολιγοστοιχείων σύμφωνα με την οδηγία 70/524/ΕΟΚ του Συμβουλίου, υπό την προϋπόθεση ότι οι πρόσθετες αυτές ουσίες δεν έχουν παραχθεί με τη χρησιμοποίηση γενετικά τροποποιημένων οργανισμών.

(Τροπολογία 66)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 4, δεύτερη παύλα, τρίτο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Η προσθήκη ανόργανων ουσιών που είναι απαραίτητες για την ικανοποίηση των θρεπτικών αναγκών των ζώων πρέπει να πραγματοποιείται κατά προτίμηση με φυσικές πρώτες ύλες ή με τροφές που περιέχουν φυσιολογικά αυτές τις ουσίες. Το παράρτημα ΙΙ μέρος Δ περιέχει τον κατάλογο των επιτρεπόμενων συμπληρωμάτων διατροφής.

>Κείμενο μετά την ψηφοφορία στο ΕΚ>

Η προσθήκη ανόργανων και οργανικών ουσιών που είναι απαραίτητες για την ικανοποίηση των θρεπτικών αναγκών των ζώων πρέπει να πραγματοποιείται κατά προτίμηση με φυσικές πρώτες ύλες ή με τροφές που περιέχουν φυσιολογικά αυτές τις ουσίες. Το παράρτημα ΙΙ μέρος Δ περιέχει τον κατάλογο των επιτρεπόμενων συμπληρωμάτων διατροφής.

(Τροπολογία 67)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ, «Ζώα και ζωϊκά προϊόντα»

Παράγραφος 4, δεύτερη παύλα, περίπτωση, τέταρτο και πέμπτο εδάφιο

(Κανονισμός (ΕΟΚ) αριθ. 2092/91)

>Αρχικό κείμενο>

Εκτός από το γάλα και τα γαλακτοκομικά προϊόντα, απαγορεύεται η χρησιμοποίηση άλλων προϊόντων ζωϊκής προέλευσης για τη διατροφή των ζώων.

>Κείμενο μετά την ψηφοφορία στο ΕΚ>

Εκτός από το γάλα και τα γαλακτοκομικά προϊόντα, καθώς και τα προϊόντα του παραρτήματος II, μέρος Δ, απαγορεύεται θεμελιωδώς η χρησιμοποίηση άλλων προϊόντων ζωϊκής προέλευσης για τη διατροφή των ζώων.

>Αρχικό κείμενο>

Απαγορεύεται η χρησιμοποίηση εντός της τροφής ή η χορήγηση από το στόμα κάθε συνθετικής ουσίας για την ανάπτυξη ή τη βελτίωση της απόδοσης του ζώου.

>Κείμενο μετά την ψηφοφορία στο ΕΚ>

Απαγορεύεται η χρησιμοποίηση κάθε συνθετικής ουσίας για την ανάπτυξη ή τη βελτίωση της απόδοσης του ζώου.

(Τροπολογία 68)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

Παράγραφος 4, τρίτη παύλα (Κανονισμός (ΕΟΚ) αριθ. 2092/91)

>Αρχικό κείμενο>

- Για τα πολυγαστρικά ζώα, τα συστήματα εκτροφής έχουν ως αρχή τη μέγιστη δυνατή χρησιμοποίηση χορτονομής. Τουλάχιστον το 60% της ξηράς ύλης που αποτελεί την ημερήσια τροφή θα αποτελείται από χονδροαλεσμένη, αποξηραμένη ή ενσιρωμένη ζωοτροφή. Απαγορεύεται η αποκλειστική ενσίρωση.

Τα επιτρεπόμενα συντηρητικά ενσίρωσης είναι το θαλάσσιο αλάτι και το ορυκτό αλάτι, τα επωνομαζόμενα βιολογικά συντηρητικά, όπως η ζύμες, τα βακτηρίδια γαλακτικής, οξικής, μυρμηκικής και προπιονικής ζύμωσης, τα ένζυμα, ο ορός γάλακτος, η ζάχαρη και οι μελάσσες.

>Κείμενο μετά την ψηφοφορία στο ΕΚ>

- Για τα πολυγαστρικά ζώα, τα συστήματα εκτροφής στηρίζονται κατά βάσιν στη χρήση χορτονομής. Τουλάχιστον το 60% της ξηράς ύλης που αποτελεί την ημερήσια τροφή θα αποτελείται από χονδροαλεσμένη, αποξηραμένη ή ενσιρωμένη ζωοτροφή. Απαγορεύεται η αποκλειστική ενσίρωση, η δε ενσίρωση περιορίζεται στο 50% της περιεκτικότητας σε ξηρά ύλη του συνόλου της τροφής καθ' όλη την περίοδο. Οι μέθοδοι όξινης συντήρησης των ζωοτροφών με αναεροβίωση περιορίζονται στο 60% της ξηράς ύλης του συνόλου της ημερήσιας τροφής.

Τα επιτρεπόμενα συντηρητικά ενσίρωσης, στο όριο των συνήθως χορηγουμένων δόσεων, είναι το θαλάσσιο αλάτι και το ορυκτό αλάτι, τα επωνομαζόμενα βιολογικά συντηρητικά, όπως η ζύμες, τα βακτηρίδια ή τα οξέα γαλακτικής, οξικής, μυρμηκικής και προπιονικής ζύμωσης, τα ένζυμα, ο ορός γάλακτος, η ζάχαρη, ο πολτός ζαχαρότευτλου, τα άλευρα δημητριακών και οι μελάσσες. Σε όλες τις εκμεταλλεύσεις, ποσοστό τουλάχιστον 10% της ξηράς ύλης του συνόλου της τροφής θα αποτελείται από προϊόντα που παράγονται στην εκμετάλλευση ή σε γειτονική εκμετάλλευση που ικανοποιεί τον παρόντα κανονισμό. Οι συμπυκνωμένες ύλες περιορίζονται στο 30% της ξηράς ύλης του συνόλου της ημερήσιας διατροφής των εκτρεφόμενων ζώων.

(Τροπολογία 69)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 4, τέταρτη παύλα (Κανονισμός (ΕΟΚ) αριθ. 2092/91)

>Αρχικό κείμενο>

Στον τομέα της μελισσοκομίας, οι κυψέλες πρέπει να τοποθετούνται σε χώρους που έχουν αποκλειστικά καλλιέργειες ή αυτοφυή φυτά που είναι σύμφωνα με τον τρόπο βιολογικής παραγωγής, σύμφωνα με τις διατάξεις του άρθρου 6 και του παραρτήματος Ι.

>Κείμενο μετά την ψηφοφορία στο ΕΚ>

(Διαγράφεται)

(Μεταφέρεται τροποποιημένο στον τίτλο 6α: «Για τις μέλισσες»)

>Αρχικό κείμενο>

Τα κράτη μέλη είναι υπεύθυνα για τον ορισμό των περιοχών ή των ζωνών στις οποίες ασκείται η βιολογική μελισσοκομία. Ελλείψει παρόμοιου καθορισμού, ο μελισσοκόμος υποχρεούνται να προσκομίσει στην αρμόδια αρχή ή τον οργανισμό ελέγχου τα δικαιολογητικά στοιχεία και τις εγγυήσεις που βασίζονται κυρίως στις κατάλληλες αναλύσεις, ότι οι ζώνες συλλογής γύρης στις οποίες έχουν πρόσβαση τα μελίσσια του πληρούν τους προαναφερθέντες όρους.

>Αρχικό κείμενο>

Η τροφοδότηση των μελισσιών επιτρέπεται όταν οι κλιματολογικές συνθήκες επιβάλλουν τη δημιουργία επαρκών αποθεμάτων για να εξασφαλισθεί η διαχείμαση. Η τροφοδότηση πρέπει να πραγματοποιείται ανάμεσα στην τελευταία συγκομιδή μελιού και την περίοδο ανάπαυσης του μελισσιού. Η τροφοδότηση γίνεται συνήθως με μέλι που προέρχεται από βιολογική μελισσοκομία, είναι ωστόσο δυνατή η χρησιμοποίηση σιροπιού ζάχαρης, εφόσον αυτό έχει παρασκευασθεί με προϊόντα τα οποία ανταποκρίνονται στις απαιτήσεις της βιολογικής γεωργίας. Κατ' εξαίρεση, για περίοδο που λήγει στις 31 Δεκεμβρίου 2000, είναι δυνατό να επιτραπεί η χρησιμοποίηση σιροπιού από ζάχαρη και μελιού που προέρχεται από συμβατική εκμετάλλευση.

(Τροπολογία 71)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 5, πρώτο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Η πρόληψη των ασθενειών είναι ο κανόνας προτεραιότητας στον υγιειονομικό τομέα για την κτηνοτροφία που ασκείται με τους κανόνες της βιολογικής γεωργίας. Η καλή υγεία των ζώων είναι αποτέλεσμα μιας σωστής εκτροφής που εξασφαλίζει μια καλή αντίσταση στις ασθένειες και προλαμβάνει τις λοιμώξεις. Στο πλαίσιο αυτό, πολλοί παράγοντες μπορούν να συμβάλουν στην ορθή πρόληψη και στον έλεγχο των υγιειονομικών προβλημάτων: η επιλογή φυλών που είναι προσαρμοσμένες στις τοπικές συνθήκες, η ισορροπημένη και καλής ποιότητας διατροφή, η στέγαση που είναι προσαρμοσμένη στη μορφολογία και τις απαιτήσεις των ζώων, η φυσική άμυνα των ζώων και η ορθολογική χρησιμοποίηση των εξωτερικών χώρων.

>Κείμενο μετά την ψηφοφορία στο ΕΚ>

Η κτηνοτροφία που ασκείται με τους κανόνες της βιολογικής γεωργίας βασίζει την πρόληψη των ασθενειών στις ακόλουθες βασικές αρχές: σωστή εκτροφή των ζώων, η οποία διασφαλίζει καλή αντίσταση στις ασθένειες και προλαμβάνει τις λοιμώξεις[semigr ] η παροχή ζωωτροφών υψηλής ποιότητας[semigr ] κινητοποίηση των φυσικών δυνάμεων άμυνας των ζώων με την σωστή εκμετάλλευση των εξωτερικών χώρων.

(Τροπολογία 72)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ, «Ζώα και ζωϊκά προϊόντα»

παράγραφος 5, τρίτο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Επιτρέπονται χωρίς περιορισμό οι αγωγές που βασίζονται σε εκχυλίσματα φυτών, σε ιχνοστοιχεία και σε προϊόντα τα οποία περιλαμβάνονται στο παράρτημα ΙΙ, μέρος Δ καθώς και η χρησιμοποίηση ομοιοποαθητικών προϊόντων για αραίωση (φυτικές, ζωικές ή ανόργανες ουσίες).

>Κείμενο μετά την ψηφοφορία στο ΕΚ>

Επιτρέπονται χωρίς περιορισμό οι αγωγές που βασίζονται σε εκχυλίσματα και ουσίες φυτών, σε ιχνοστοιχεία και σε προϊόντα τα οποία περιλαμβάνονται στο παράρτημα ΙΙ, μέρος Δ, καθώς και προϊόντα φυτοθεραπευτικά και η χρησιμοποίηση ομοιοποαθητικών προϊόντων για αραίωση (φυτικές, ζωικές ή ανόργανες ουσίες).

(Τροπολογία 73)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 5, εδάφιο 6α (νέο) (Κανονισμός (ΕΟΚ) αριθ. 2092/91)

>Κείμενο μετά την ψηφοφορία στο ΕΚ>

Απαγορεύονται ωστόσο γενετικά τροποποιημένα εμβόλια, ιδιαίτερα ιικά εμβόλια ζωντανών οργανισμών.

(Τροπολογία 74)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 5, ένατο και δέκατο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Όσον αφορά ειδικότερα τη μελισσοκομία, η καλή κατάσταση της υγείας των μελισσιών επιτυγχάνεται με τον έλεγχο των παραγόντων που ευνοούν την ανάπτυξη των ασθενειών. Για το σκοπό αυτό, εφαρμόζονται οι εξής τεχνικές: επιλογή ειδών που έχουν φυσική αντίσταση και είναι προσαρμοσμένα στις τοπικές συνθήκες, τακτική ανανέωση των βασιλισσών και τακτικός καθαρισμός και απολύμανση των υλικών, καταστροφή των μολυσμένων υλικών, τακτική ανανέωση του κηρού, ύπαρξη επαρκών ποσοτήτων γύρης και μελιού στις κυψέλες.

>Κείμενο μετά την ψηφοφορία στο ΕΚ>

(Διαγράφεται)

(Μεταφέρεται τροποποιημένο στον τίτλο 6α: «Για τις μέλισσες»)

>Αρχικό κείμενο>

Αν η χρησιμοποίηση συνθετικών προϊόντων είναι αναγκαία για την εξάλειψη ορισμένων μεταδοτικών ασθενειών που είναι δυνατό να καταστρέψουν τα μελίσσια, η αγωγή πρέπει να πραγματοποιείται σε όσο το δυνατόν μεγαλύτερο διάστημα από την περίοδο ωοτοκίας της βασίλισσας και την περίοδο συλλογής του νέκταρος. Αν η αγωγή πρέπει να γίνει κατά τη διάρκεια αυτής της περιόδου, τα μελίσσια που υφίστανται την αγωγή πρέπει να τοποθετούνται σε απομωνομένο μελισσοκομείο. Στην περίπτωση αυτή ισχύει για τις κυψέλες αυτές περίοδος μετατροπής ενός έτους.

(Τροπολογία 76)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 5, ενδέκατο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Για το σύνολο της παραγωγής ζωϊκών προϊόντων, εάν ένα ζώο ή μία ομάδα ζώων υφίστανται περισσότερες από δύο θεραπευτικές αγωγές, εκτός από την καταπολέμηση των παρασίτων, με αλλοπαθητικά προϊόντα κατά τη διάρκεια ενός ετήσιου κύκλου παραγωγής ή του κύκλου ζωής τους, σε περίπτωση που ο κύκλος αυτός είναι μικρότερος του ενός έτους, τα παραγόμενα ζωϊκά προϊόντα δεν είναι δυνατόν να τίθενταισε πώληση με την ονομασία του βιολογικού προϊόντος κατά τη διάρκεια του εν λόγω έτους.

>Κείμενο μετά την ψηφοφορία στο ΕΚ>

Για το σύνολο της παραγωγής ζωϊκών προϊόντων, εάν ένα ζώο ή μία ομάδα ζώων υφίστανται περισσότερες από δύο θεραπευτικές αγωγές, εκτός από εμβολιασμούς και την καταπολέμηση των παρασίτων και με όριο τις δύο θεραπείες ετησίως (εξαιρουμένων των υποχρεωτικών προγραμμάτων εξάλειψης νόσων που εφαρμόζουν τα κράτη μέλη), με αλλοπαθητικά προϊόντα κατά τη διάρκεια ενός ετήσιου κύκλου παραγωγής ή με όριο τη μία αλλοπαθητική θεραπεία κατά τη διάρκεια του κύκλου ζωής τους, σε περίπτωση που ο κύκλος αυτός είναι μικρότερος του ενός έτους, τα παραγόμενα ζωϊκά προϊόντα δεν είναι δυνατόν να τίθενται σε πώληση με την ονομασία του βιολογικού προϊόντος κατά τη διάρκεια του εν λόγω έτους. Οι θεραπείες με αλλοπαθητικά προϊόντα καταγράφονται στο μητρώο εκτροφής των ζώων, όπου θα αναφέρεται το χορηγηθέν φάρμακο, η διάρκεια της θεραπείας και ο χρόνος αναμονής. Ωστόσο, μετά τη λήξη των περιόδων μετατροπής που ορίζονται στην παράγραφο 3, τα ζώα που έχουν υποστεί θεραπεία θα θεωρούνται εκ νέου ως προερχόμενα από βιολογική γεωργία, με την επιφύλαξη της έγκρισης της αρμόδιας αρχής ή του οργανισμού ελέγχου.

(Τροπολογία 77)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 6, τέταρτο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Όλα τα θηλαστικά πρέπει να έχουν στη διάθεσή τους χώρο για κατάκλιση με στρωμνή. Η στρωμνή αυτή μπορεί να αποτελείται από άχυρα ή από κατάλληλα προσαρμοσμένα φυσικά υλικά. Η στρωμνή είναι δυνατό να καθαρίζεται και να εμπλουτίζεται με όλα τα επιτρεπόμενα ανόργανα προϊόντα, όπως τα λιπάσματα στη βιολογική καλλιέργεια βάσει του παραρτήματος ΙΙα. Για τα πουλερικά, η εγκατάσταση πρέπει να περιλαμβάνει κούρνιες των οποίων ο αριθμός και το μέγεθος είναι προσαρμοσμένα στο μέγεθος της ομάδας και στη σωματική διάπλαση των ζώων.

>Κείμενο μετά την ψηφοφορία στο ΕΚ>

Όλα τα θηλαστικά πρέπει να έχουν στη διάθεσή τους χώρο για κατάκλιση με στρωμνή. Προστατευτικά δάπεδα μπορούν να χρησιμοποιούνται μόνο στους χώρους μπροστά από τις ταΐστρες. Η στρωμνή αυτή μπορεί να αποτελείται από άχυρα ή από κατάλληλα προσαρμοσμένα φυσικά υλικά. Η στρωμνή είναι δυνατό να καθαρίζεται και να εμπλουτίζεται με όλα τα επιτρεπόμενα ανόργανα προϊόντα, όπως τα λιπάσματα στη βιολογική καλλιέργεια βάσει του παραρτήματος ΙΙα. Για τα πουλερικά, η εγκατάσταση πρέπει να περιλαμβάνει κούρνιες των οποίων ο αριθμός και το μέγεθος είναι προσαρμοσμένα στο μέγεθος της ομάδας και στη σωματική διάπλαση των ζώων.

(Τροπολογία 78)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 6, έκτο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Ο καθαρισμός των χώρων εκτροφής γίνεται με νερό υπό πίεση ή με ζεστό νερό. Η απολύμανση των χώρων γίνεται με προϊόντα που περιλαμβάνονται στο παράρτημα ΙΙ, μέρος ε. Η απολύμανση των χώρων, ιδίως η απεντόμωση και η εξάλειψη των παρασίτων, πραγματοποιείται κατά την απουσία των ζώων και με τη χρησιμοποίηση αποκλειστικά προϊόντων που εγκρίνονται στο παράρτημα ΙΙ, μέρος β.

>Κείμενο μετά την ψηφοφορία στο ΕΚ>

Ο καθαρισμός των χώρων εκτροφής γίνεται με νερό υπό πίεση ή με ζεστό νερό. Η απολύμανση των χώρων γίνεται με προϊόντα που περιλαμβάνονται στο παράρτημα ΙΙ, μέρος ε. Η απολύμανση των χώρων, ιδίως η απεντόμωση και η εξάλειψη των παρασίτων, πραγματοποιείται κατά την απουσία των ζώων, με εξαίρεση τα μελίσσια, και με τη χρησιμοποίηση αποκλειστικά προϊόντων που εγκρίνονται στο παράρτημα ΙΙ, μέρος β.

(Τροπολογία 79)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωϊκά προϊόντα»

παράγραφος 6, όγδοο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Η χωρητικότητα του εξοπλισμού των αποβλήτων εκτροφής πρέπει να υπερβαίνει την απαραίτητη χωρητικότητα αποθήκευσης κατά τη διάρκεια τουλάχιστον έξι μηνών προκειμένου να επιτρέπει την καλή διαχείριση της λίπανσης.

>Κείμενο μετά την ψηφοφορία στο ΕΚ>

Η χωρητικότητα του εξοπλισμού των αποβλήτων εκτροφής πρέπει να υπερβαίνει την απαραίτητη χωρητικότητα αποθήκευσης κατά τη διάρκεια τουλάχιστον τεσσάρων μηνών προκειμένου να επιτρέπει την καλή διαχείριση της λίπανσης. Ο οργανισμός ελέγχου δύναται, με την έγκριση της αρμόδιας αρχής, να αποφασίσει την παράταση αυτής της περιόδου, λαμβάνοντας υπόψη το κλίμα, τη φύση του εδάφους και του υπεδάφους και τα χαρακτηριστικά του περιβάλλοντος.

(Τροπολογία 80)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωικά προϊόντα»

παράγραφος 6, ένατο και δέκατο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Όσον αφορά τα θηλαστικά, τα ζώα αναπαραγωγής καθώς και τα ζώα που προορίζονται για γαλακτοπαραγωγή πρέπει να έχουν πρόσβαση στους βοσκότοπους ή σε υπαίθριους χώρους άσκησης κάθε φορά που το επιτρέπουν οι κλιματολογικές συνθήκες και η κατάσταση του εδάφους. Οι υπαίθριοι αυτοί χώροι πρέπει εξάλλου να παρέχουν, σε συνάρτηση με τις τοπικές κλιματολογικές συνθήκες, επαρκή προστασία από τη βροχή, τον άνεμο, τον ήλιο και τις ακραίες θερμοκρασίες..

>Κείμενο μετά την ψηφοφορία στο ΕΚ>

Όσον αφορά τα θηλαστικά, τα ζώα αναπαραγωγής καθώς και τα ζώα που προορίζονται για γαλακτοπαραγωγή πρέπει να έχουν πρόσβαση στους βοσκότοπους στις υπαίθριες τοποθεσίες ή σε υπαίθριους χώρους άσκησης κάθε φορά που το επιτρέπουν οι κλιματολογικές συνθήκες και η κατάσταση του εδάφους. Οι υπαίθριοι αυτοί χώροι πρέπει εξάλλου να παρέχουν, σε συνάρτηση με τις τοπικές κλιματολογικές συνθήκες, επαρκή προστασία από τη βροχή, τον άνεμο, τον ήλιο και τις ακραίες θερμοκρασίες.

>Αρχικό κείμενο>

Οι συνθήκες εκτροφής των ζώων που προορίζονται για παραγωγή κρέατος βασίζονται στις ίδιες αρχές, αλλά το τελικό στάδιο πάχυνσης των ζώων είναι δυνατό να πραγματοποιείται σε στάβλους. Τα κτίρια αυτά πρέπει να είναι επαρκώς ευρύχωρα, ώστε να διαθέτουν τα ζώα την ελευθερία κίνησης που ανταποκρίνεται στις ανάγκες τους..

>Κείμενο μετά την ψηφοφορία στο ΕΚ>

Οι συνθήκες εκτροφής των ζώων που προορίζονται για παραγωγή κρέατος πρέπει να βασίζονται στις ίδιες αρχές αλλά το τελικό στάδιο πάχυνσης των ζώων είναι δυνατόν να πραγματοποιείται σε στάβλους, υπό τον όρο ότι η στέγαση παρέχει επαρκή και ξηρή στρωμνή με πλήρη φυσικό αερισμό και φωτισμό, και ότι τα κτίρια δίνουν πρόσβαση σε εξωτερικούς χώρους που επιτρέπουν στα ζώα να ικανοποιούν τις φυσικές και κινησιακές τους ανάγκες

(Τροπολογία 81)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωικά προϊόντα»

παράγραφος 6, δέκατο τρίτο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Τα κτίρια που χρησιμοποιούνται για την εκτροφή ζώων πρέπει να διαθέτουν ένα ξηρό και ικανοποιητικό σε διαστάσεις χώρο ανάπαυσης για κάθε ζώο. Κατά κανόνα, η πυκνότητα του πληθυσμού στα κτίρια καθορίζεται ανάλογα με το είδος, τη φυλή, την ηλικία και το μέγεθος των ζώων. Λαμβάνει επίσης υπόψη τις ανάγκες της συμπεριφοράς των ζώων οι οποίες εξαρτώνται κυρίως από το μέγεθος της ομάδας και το φύλο των ζώων. Η άριστη πυκνότητα έχει στόχο να εξασφαλίσει ικανοποιητικές συνθήκες διαβίωσης των ζώων με το να έχουν αυτά στη διάθεσή τους αρκετό χώρο για να κοιμούνται, να τρέφονται και να μετακινούνται.

>Κείμενο μετά την ψηφοφορία στο ΕΚ>

Απαγορεύεται η καθ' ολοκληρίαν χρησιμοποίηση ξύλινης σχάρας για την κάλυψη του εδάφους. Τα κτίρια που χρησιμοποιούνται για την εκτροφή ζώων πρέπει να διαθέτουν ένα ξηρό και ικανοποιητικό σε διαστάσεις χώρο ανάπαυσης για κάθε ζώο. Κατά κανόνα, η πυκνότητα του πληθυσμού στα κτίρια καθορίζεται ανάλογα με το είδος, τη φυλή, την ηλικία και το μέγεθος των ζώων στο παράρτημα ΙΙ, μέρος Ζ. Λαμβάνει επίσης υπόψη τις ανάγκες της συμπεριφοράς των ζώων οι οποίες εξαρτώνται κυρίως από το μέγεθος της ομάδας και το φύλο των ζώων. Η άριστη πυκνότητα έχει στόχο να εξασφαλίσει ικανοποιητικές συνθήκες διαβίωσης των ζώων με το να έχουν αυτά στη διάθεσή τους αρκετό χώρο για να κοιμούνται, να τρέφονται και να μετακινούνται.

(Τροπολογία 109)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωικά προϊόντα»

παράγραφος 6, δέκατο τέταρτο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Όσον αφορά την εκτροφή μόσχων, οι παράμετροι που αφορούν τη στέγαση για όλες τις εκμεταλλεύσεις πρέπει να συμμοφώνονται προς τις διατάξεις που καθορίζονται στην οδηγία 91/629/ΕΟΚ του Συμβουλίου για τη θέσπιση στοιχειωδών κανόνων για την προστασία των μόσχων.

>Κείμενο μετά την ψηφοφορία στο ΕΚ>

Όσον αφορά την εκτροφή μόσχων, οι παράμετροι που αφορούν τη στέγαση για όλες τις εκμεταλλεύσεις πρέπει να μην είναι κατώτερες αυτών που καθορίζονται στην οδηγία 91/629/ΕΟΚ του Συμβουλίου της 19ης Νοεμβρίου 1991, όπως τροποποιήθηκε από την οδηγία 97/2/ΕΚ του Συμβουλίου για τη θέσπιση στοιχειωδών κανόνων για την προστασία των μόσχων, εκτός του ότι ο χώρος που διατίθεται για κάθε μόσχο πρέπει να είναι τουλάχιστον τρία τετραγωνικά μέτρα.

(Τροπολογία 82)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωικά προϊόντα»

παράγραφος 6, δέκατο πέμπτο εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Όταν οι χοίροι για πάχυνση στεγάζονται σε χοιροστάσιο, ο διαθέσιμος ελάχιστος ελεύθερος χώρος που έχουν στην διάθεσή τους τα ζώα για ανάπαυση είναι αυτός που καθορίζει το άρθρο 3 της οδηγίας 91/630/ΕΟΚ του Συμβουλίου σχετικά με τους στοιχειώδεις κανόνες για την προστασία των χοίρων. Επιπλέον, τα ζώα πρέπει να έχουν τη δυνατότητα πρόσβασης σε χώρο άσκησης με καλυμένη στρωμνή ισοδύναμης έκτασης. Απαγορεύονται τα καφασωτά δικτυωτά και η παρεμπόδιση του σταβλισμού. Οι λοιπές διατάξεις που αφορούν τη στέγαση και την εκτροφή, οι οποίες προβλέπονται στην οδηγία 91/630/ΕΟΚ, εφαρμόζονται για όλες τις κτιριακές εγκαταστάσεις αμέσως μετά την έγκριση του παρόντος κανονισμού.

>Κείμενο μετά την ψηφοφορία στο ΕΚ>

Όταν οι χοίροι για πάχυνση στεγάζονται σε χοιροστάσιο, ο ελάχιστος ελεύθερος χώρος που έχουν στη διάθεσή τους τα ζώα για ανάπαυση θα πρέπει να είναι τουλάχιστον 50% μεγαλύτερος από αυτόν που καθορίζει το άρθρο 3 της οδηγίας 91/630/ΕΟΚ του Συμβουλίου της 19ης Νοεμβρίου 1991, σχετικά με τους στοιχειώδεις κανόνες για την προστασία των χοίρων. Επιπλέον, τα ζώα πρέπει να έχουν τη δυνατότητα πρόσβασης σε χώρο άσκησης ισοδύναμης έκτασης. Απαγορεύονται τα καφασωτά δικτυωτά και η παρεμπόδιση του σταβλισμού. Τα κτίρια πρέπει να είναι εφοδιασμένα με επαρκή ξηρή στρωμνή, να έχουν άφθονο φυσικό αερισμό και φωτισμό και να δίνουν πρόσβαση σε εξωτερικούς χώρους που να επιτρέπουν στα ζώα να ικανοποιούν τις φισικές τους ανάγκες και τις ανάγκες τους για έκσκαψη και κίνηση.

(Τροπολογία 83)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωικά προϊόντα»

παράγραφος 6, δέκατο έκτο και δέκατο έβδομο εδάφιο, προτάσεις 1 έως 4

(Κανονισμός (ΕΟΚ) αριθ. 2092/91)

>Αρχικό κείμενο>

Για τα πουλερικά πρέπει να εξασφαλίζεται, συνεχώς κατά τη διάρκεια της ημέρας, εφόσον το επιτρέπουν οι κλιματολογικές συνθήκες, η πρόσβαση σε υπαίθριο χώρο καλυμμένο με χόρτο που διαθέτει προστατευτικό εξοπλισμό.

>Κείμενο μετά την ψηφοφορία στο ΕΚ>

Για τα πουλερικά πρέπει να εξασφαλίζεται, συνεχώς κατά τη διάρκεια της ημέρας, εφόσον το επιτρέπουν οι κλιματολογικές συνθήκες, η πρόσβαση σε υπαίθριο χώρο καλυμμένο με χόρτο που διαθέτει προστατευτικό εξοπλισμό και σε ποτίστρες και ταΐστρες επαρκούς αριθμού.

>Αρχικό κείμενο>

Το κτίριο πρέπει να αερίζεται και να διαθέτει ανοίγματα διαστάσεων ανάλογα με το μέγεθος του κτιρίου. Ο φυσικός φωτισμός είναι δυνατόν να συμπληρώνεται με τεχνητό φωτισμό για να εξασφαλίζεται φωτισμός για διάρκεια 16 ωρών ημερησίως κατ' ανώτατο όριο. Πρέπει να υπάρχει ένα κενό διάστημα ανάμεσα στην εκτροφή δύο ομάδων πουλερικών. Κατά την εκκένωση αυτών των κτιρίων πραγματοποιείται καθαρισμός και απολύμανση του κτιρίου και των εξοπλισμών του.

>Κείμενο μετά την ψηφοφορία στο ΕΚ>

Το κτίριο πρέπει να αερίζεται και να διαθέτει ανοίγματα διαστάσεων ανάλογα με το μέγεθος του κτιρίου. Ο φυσικός φωτισμός είναι δυνατόν να συμπληρώνεται με τεχνητό φωτισμό για να εξασφαλίζεται φωτισμός για διάρκεια 16 ωρών ημερησίως κατ' ανώτατο όριο. Πρέπει να υπάρχει ένα κενό διάστημα τουλάχιστον 14 ημερών ανάμεσα στην εκτροφή δύο ομάδων πουλερικών. Κατά την εκκένωση αυτών των κτιρίων πραγματοποιείται καθαρισμός και απολύμανση του κτιρίου και των εξοπλισμών του.Τα χρησιμοποιούμενα προς τούτο μέσα και διαδικασίες δεν πρέπει να παρουσιάζουν τοξικότητα για τα πουλερικά κατά την ημερομηνία άφιξης της νέας ομάδας.

(Τροπολογία 84)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωικά προϊόντα»

παράγραφος 6, δέκατο ένατο εδάφιο, τρίτη και τέταρτη παύλα

(Κανονισμός (ΕΟΚ) αριθ. 2092/91)

>Αρχικό κείμενο>

- ο συντελεστής πυκνότητας των ζώων δεν είναι δυνατόν να υπερβαίνει τα 4.000 κοτόπουλα ανά εκτάριο εξωτερικού χώρου, που αντιστοιχεί σε 2,5 τετραγωνικά μέτρα ανά κοτόπουλο[semigr ]

- για το εσωτερικό του κτιρίου[semigr ]

- ο δείκτης πυκνότητας των ζώων δεν είναι δυνατό να υπερβαίνει τα 7 κοτόπουλα ανά τετραγωνικό μέτρο επιφανείας εδάφους στο οποίο έχουν πρόσβαση τα κοτόπουλα,

- τουλάχιστον το ένα τρίτο αυτής της ίδιας επιφάνειας καλύπτεται από στρωμνή που αποτελείται από άχυρα, ροκανίδια, άμμο ή τύρφη,

- επαρκές τμήμα της επιφάνειας στην οποία έχουν πρόσβαση τα κοτόπουλα προορίζεται για τη συλλογή των περιττωμάτων των πτηνών.

>Κείμενο μετά την ψηφοφορία στο ΕΚ>

- ο συντελεστής πυκνότητας των ζώων δεν είναι δυνατόν να υπερβαίνει τα 2.500 κοτόπουλα ανά εκτάριο εξωτερικού χώρου, που αντιστοιχεί σε 4 τετραγωνικά μέτρα ανά κοτόπουλο[semigr ]

- για το εσωτερικό του κτιρίου[semigr ]

- ο δείκτης πυκνότητας των ζώων δεν είναι δυνατό να υπερβαίνει τα 6 κοτόπουλα ανά τετραγωνικό μέτρο επιφανείας εδάφους στο οποίο έχουν πρόσβαση τα κοτόπουλα ή 10 κοτόπουλα ανά τετραγωνικό μέτρο με υποχρεωτικό ελάχιστο 15 cm στασιδιού ανά κοτόπουλο,

- τουλάχιστον το ένα τρίτο αυτής της ίδιας επιφάνειας καλύπτεται από στρωμνή που αποτελείται από άχυρα, ροκανίδια, άμμο ή τύρφη,

- επαρκές τμήμα της επιφάνειας στην οποία έχουν πρόσβαση τα κοτόπουλα προορίζεται για τη συλλογή των περιττωμάτων των πτηνών.

(Τροπολογία 122)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωικά προϊόντα»

παράγραφος 6, εικοστό εδάφιο (Κανονισμός (ΕΟΚ) αριθ. 2092/91)

>Αρχικό κείμενο>

Τα πουλερικά που προορίζονται για παραγωγή κρέατος πρέπει να εκτρέφονται με σύστημα βοσκής σε υπαίθριο χώρο που διαθέτει πρόσβαση σε εξωτερικό χώρο καθώς και σε κτίριο του οποίου οι μέγιστες διαστάσεις και τα χαρακτηριστικά είναι προσαρμοσμένα στις ανάγκες των διαφόρων εκτρεφόμενων ειδών. Οι ελάχιστοι απαραίτητοι όροι που πρέπει να τηρούνται για αυτά τα είδη εκτροφής είναι οι εξής(1):

>Κείμενο μετά την ψηφοφορία στο ΕΚ>

Τα πουλερικά που προορίζονται για παραγωγή κρέατος πρέπει να εκτρέφονται με σύστημα βοσκής σε υπαίθριο χώρο που διαθέτει πρόσβαση σε εξωτερικό χώρο καθώς και σε κτίριο του οποίου οι μέγιστες διαστάσεις και τα χαρακτηριστικά είναι προσαρμοσμένα στις ανάγκες των διαφόρων εκτρεφόμενων ειδών. Περαιτέρω κανονισμοί σχετικά με τον δείκτη πυκνότητας και τη διαμόρφωση των υπαίθριων χώρων βοσκής και των κτιρίων εκτροφής μπορούν να θεσπίζονται από τις αρμόδιες υπηρεσίες των κρατών μελών, εν συνεχεία δε ελέγχονται από την επιτροπή, σύμφωνα με το άρθρο 14, προκειμένου να αποφεύγονται στρεβλώσεις του ανταγωνισμού.

>Αρχικό κείμενο>

- ο συντελεστής επιφάνειας διαβίωσης σε κλειστό χώρο ανά τετραγωνικό μέτρο δαπέδου δεν υπερβαίνει:

- για τα κοτόπουλα: 12 ζώα των οποίων το βάρος δεν υπερβαίνει συνολικά τα 25 χιλγρ. βάρους ζωντανού ζώου. Εντούτοις, στην περίπτωση κινητών στεγάστρων, τα οποία δεν υπαρβαίνουν τα 150 τ.μ. δαπέδου και τα οποία μένουν ανοικτά κατά τη διάρκεια της νύκτας, ο συντελεστής αυτός μπορεί να αυξηθεί σε 20 κοτόπουλα, των οποίων όμως το βάρος δεν είναι δυνατόν να υπερβαίνει τα 40 χλγρ. βάρους ζωντανού ζώου ανά τ.μ

- για τις πάπιες Βαρβαρίας και Πεκίνου: τις 8 αρσενικές, των οποίων όμως το βάρος δεν υπερβαίνει συνολικά τα 35 χλγρ. βάρους ζωντανού ζώου, ή 10 θηλυκές των οποίων το βάρος δεν υπερβαίνει συνολικά τα 25 χλγρ. βάρους ζωντανού ζώου.

- για τις πάπιες mulards: 8 ζώα των οποίων το συνολικό βάρος δεν υπερβαίνει τα 35 χλγρ. βάρους ζωντανού ζώου

- για τις φραγκόκοτες: 13 ζώα των οποίων το συνολικό βάρος δεν υπερβαίνει τα 23 χλγρ. βάρους ζωντανού ζώου

>Αρχικό κείμενο>

- για τις γαλοπούλες: 6,25 ζώα, (10 ζώα μέχρι ηλικίας 7 εβδομάδων) των οποίων το συνολικό βάρος δεν υπερβαίνει τα 35 χλγρ. βάρους ζωντανού ζώου,

- για τις χήνες: 5 ζώα (10 ζώα μέχρι ηλικίας 6 εβδομάδων) των οποίων το βάρος δεν υπερβαίνει συνολικά τα 30 χλγρ. βάρους ζωντανού ζώου.

- η συνολική χρησιμοποιούμενη επιφάνεια των πτηνοτροφείων για κάθε μία από τις εγκαταστάσεις παραγωγής δεν πρέπει να υπερβαίνει τα 1600 τ.μ.,

- σε κάθε πτηνοτροφείο δεν πρέπει να στεγάζονται περισσότερα από:

- 4800 κοτόπουλα

- 5200 φραγκόκοτες,

- 4000 θηλυκές πάπιες Βαρβαρίας ή Πεκίνου, 3200 αρσενικές πάπιες Βαρβαρίας ή Πεκίνου ή 3200 πάπιες mulards,

- 2500 χήνες και γαλοπούλες

- το κτίριο διαθέτει ανοίγματα εξόδου συνολικού μήκους τουλάχιστον 4 μέτρων ανά 100 τ.μ. επιφανείας του κτιρίου,

- τα πουλερικά πρέπει να έχουν συνεχή πρόσβαση κατά τη διάρκεια της ημέρας σε υπαίθριους χώρους, τουλάχιστον από την ηλικία των:

- έξι εβδομάδων για τα κοτόπουλα,

- οκτώ εβδομάδων για τις πάπιες, τις χήνες, τις φραγκόκοτες και τις γαλοπούλες,

>Κείμενο μετά την ψηφοφορία στο ΕΚ>

>Αρχικό κείμενο>

- οι υπαίθριοι χώροι καλύπτονται κατά το μεγαλύτερο μέρος τους από φυτική βλάστηση της οποίας η έκταση πρέπει να ανέρχεται τουλάχιστον σε:

- 2 τ.μ. ανά κοτόπουλο, πάπια Βαρβαρίας ή Πεκίνου ή φραγκόκοτα,

- 3 τ.μ. ανά πάπια mulard,

- 6 τ.μ. ανά γάλο ή γαλοπούλα,

- 10 τ.μ. ανά χήνα

Όσον αφορά τις φραγκόκοτες, οι υπαίθριοι χώροι είναι δυνατόν να αντικαθίστανται από κλωβούς των οποίων η επιφάνεια δαπέδου πρέπει να είναι τουλάχιστον διπλάσια από την επιφάνεια του πτηνοτροφείου και το ύψος τουλάχιστον δύο μέτρα. Κάθε πτηνό πρέπει να έχει στη διάθεσή του κούρνια μήκους τουλάχιστον 10 εκατοστών (κτίριο και κλωβός)

- τα προς πάχυνση πτηνά ανήκουν σε φυλή της οποίας η ανάπτυξη είναι αναγνωρισμένη ως βραδεία,

- ο τύπος ζωοτροφής που χρησιμοποιείται κατά το στάδιο πάχυνσης αποτελείται τουλάχιστον κατά 70% από σιτηρά,

- η ελάχιστη ηλικία κατά τη σφαγή είναι:

- 81 ημερών για τα κοτόπουλα,

- 49 ημερών για τις πάπιες Πεκίνου,

- 70 ημερών για τις θηλυκές πάπιες Βαρβαρίας,

- 84 ημερών για τις αρσενικές πάπιες Βαρβαρίας,

- 92 ημερών για τις πάπιες mulards,

- 94 ημερών για τις φραγκόκοτες

- 140 ημερών για τις γαλοπούλες και τις χήνες που προορίζονται για ψήσιμο

(1)Οι όροι αντιστοιχούν στις διατάξεις που ορίζονται στο παράρτημα IV, παρ. δ) του Καν. (ΕΟΚ) 1538/91 της Επιτροπής, της 5.6.1991, για τον καθορισμό λεπτομερών κανόνων εφαρμογής του Καν. (ΕΟΚ) αριθ. 1906/90 του Συμβουλίου σχετικά με ορισμένους κανόνες εμπορίας για το κρέας των πουλερικών, με εξαίρεση τις ενδείξεις που αφορούν την εκτροφή σε κλειστό χώρο (ΕΕ L 143 της 7 Ιουνίου1991, σελ. 11), που τροποποιήθηκε τελευταία από τον κανονισμό (ΕΚ) 3239/94 (ΕΕ L 338 της 28 Δεκεμβρίου 1994, σελ. 48).

(Τροπολογία 86)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωικά προϊόντα»

Παράγραφος 6α (νέα) (Κανονισμός (ΕΟΚ) αριθ. 2092/91)

>Κείμενο μετά την ψηφοφορία στο ΕΚ>

6α. Για τις μέλισσες

1. Γενικές αρχές

Στη βιολογική μελισσοκομία, η καταστροφή μελισσών στις κυψέλες ως μέτρο συνοδευτικό της συγκομιδής των προϊόντων της κυψέλης απαγορεύεται στο πλαίσιο του παρόντος κανονισμού.

>Κείμενο μετά την ψηφοφορία στο ΕΚ>

2. Προέλευση των ζώων

Στον τομέα της μελισσοκομίας, η δημιουργία του μελισσοκομείου πραγματοποιείται με τον πολλαπλασιασμό των υφιστάμενων αποικιών ή με την απόκτηση σμηνών ή κυψελών που προέρχονται από εκμεταλλεύσεις οι οποίες τηρούν τους κανόνες της βιολογικής μελισσοκομίας. Η απόκτηση σμηνών χωρίς κυψέλη που προέρχονται από μελισσοκομεία συμβατικής εκτροφής επιτρέπεται κατ' εξαίρεση για μεταβατική περίοδο που λήγει τρία έτη μετά τη θέση σε ισχύ του παρόντος κανονισμού και με τήρηση περιόδου μετατροπής.

Σε ορισμένα έτη κατά τα οποία, εξαιτίας ασθενειών, σημειώνεται υψηλή θνησιμότητα των σμηνών και, σε περίπτωση που δεν διατίθενται στην αγορά κυψέλες βιολογικής παραγωγής, οι μελισσοκόμοι που ήδη υπόκεινται στο καθεστώς ελέγχου, μπορούν, μετά από εξουσιοδότηση του οργανισμού ελέγχου, να αποκτούν σμήνη χωρίς κυψέλη από την παραδοσιακή αγορά χωρίς δεσμεύσεις της περιόδου μετατροπής και για αριθμό ίσο προς τις κυψέλες προς ανατικατάσταση λόγω καταστροφής, υπό τον όρο να τοποθετηθούν στην συνέχεια σε πλαίσια με κέρινα φύλλα που προέρχονται από βιολογική μελισσοκομία.

>Κείμενο μετά την ψηφοφορία στο ΕΚ>

3. Περίοδος μετατροπής

Για τη μετατροπή μιας εκμετάλλευσης στον τομέα της μελισσοκομίας, η πώληση των προϊόντων της κυψέλης με την ονομασία του βιολογικού προϊόντος είναι δυνατό να πραγματοποιείται μόνο εφόσον τηρούνται για διάστημα τουλάχιστον ενός έτους οι γενικοί όροι που αφορούν τη διατροφή, τη φροντίδα και τη στέγαση των μελισσιών. Η μετατροπή τερματίζεται μόνο με την πλήρη αντικατάσταση όλων των κερηθρών, την ξέση και την πλύση των κυψελών εντός των οποίων χρησιμοποιήθηκαν προϊόντα μη επιτρεπόμενα στα πλαίσια του παρόντος κανονισμού.

>Κείμενο μετά την ψηφοφορία στο ΕΚ>

4. Διατροφή

Στον τομέα της μελισσοκομίας οι κυψέλες πρέπει να τοποθετούνται σε χώρους που έχουν κατά πλειοψηφία καλλιέργειες ή αυτοφυή φυτά που είναι σύμφωνα με τον τρόπο βιολογικής παραγωγής, σύμφωνα με τις διατάξεις του άρθρου 6 και του παραρτήματος Ι.

Τα κράτη μέλη είναι υπεύθυνα για τον ορισμό των περιοχών ή των ζωνών στις οποίες ασκείται η βιολογική μελισσοκομία. Στον οργανισμό ελέγχου υποβάλλεται χαρτογραφικός κατάλογος της κατάλληλης κλίμακας με τις θέσεις εγκατάστασης των κυψελών, σύμφωνα με όσα προβλέπονται στο παράρτημα ΙΙΙ, παράγραφος 2.1. Ο μελισσοκόμος θα επιλέξει την τοποθέτηση των κυψελών αυτών κατά τρόπον ώστε να αποφεύγεται η συλλογή της γύρης σε ζώνες ρύπανσης ή σε καλλιέργειες σε περίοδο άνθησης, οι οποίες υποβάλλονται σε φυτοϋγειονομικές επεξεργασίες. Το σύνολο των κριτηρίων αυτών αφορά μία επιφάνεια απόστασης 1,5 χιλιομέτρου γύρω από την κυψέλη.

>Κείμενο μετά την ψηφοφορία στο ΕΚ>

Ελλείψει παρόμοιας καταγραφής, ο μελισσοκόμος υποχρεούται να υποβάλει στην αρχή ή τον οργανισμό ελέγχου δικαιολογητικά στοιχεία και εγγυήσεις που να βασίζονται κυρίως σε κατάλληλες αναλύσεις, που έχουν εκπονηθεί από τον εν λόγω οργανισμό ελέγχου, ότι οι ζώνες συλλογής γύρης στις οποίες έχουν πρόσβαση τα μελίσσια του εν λόγω παραγωγού πληρούν τους προαναφερθέντες όρους. Τα μέλια που ανταποκρίνονται στον παρόντα κανονισμό πρέπει να υποβάλλονται, τουλάχιστον δειγματοληπτικά, σε αναλύσεις καταλοίπων.

Η τροφοδότηση των μελισσιών επιτρέπεται κατ' εξαίρεση όταν οι κλιματικές συνθήκες επιβάλλουν τη δημιουργία επαρκών αποθεμάτων για να εξασφαλισθεί η διαχείμαση. Η τροφοδότηση πρέπει να πραγματοποιείται ανάμεσα στην τελευταία συγκομιδή μελιού και την περίοδο ανάπαυσης του μελισσιού. Η τροφοδότηση γίνεται συνήθως με μέλι που προέρχεται από βιολογική μελισσοκομία, είναι ωστόσο δυνατή η χρησιμοποίηση σιροπιού ζάχαρης, εφόσον αυτό έχει παρασκευασθεί με προϊόντα τα οποία ανταποκρίνονται στις απαιτήσεις της βιολογικής γεωργίας. Κατ' εξαίρεση, για περίοδο που λήγει τρία έτη μετά τη θέση σε ισχύ του παρόντος κανονισμού, είναι δυνατόν να επιτραπεί η χρησιμοποίηση μελιού που προέρχεται από συμβατική εκμετάλλευση, καθώς και των βιολογικών υποκαταστάτων του μελιού (σιρόπια ζαχάρεως) που παράγονται σύμφωνα με τον παρόντα κανονισμό.

>Κείμενο μετά την ψηφοφορία στο ΕΚ>

5. Μέτρα προφύλαξης

Όσον αφορά ειδικότερα τη μελισσοκομία, η καλή κατάσταση της υγείας των μελισσιών επιτυγχάνεται με τον έλεγχο των παραγόντων που ευνοούν την ανάπτυξη των ασθενειών. Για το σκοπό αυτό, εφαρμόζονται οι εξής τεχνικές: επιλογή ειδών που έχουν φυσική αντίσταση και είναι προσαρμοσμένα στις τοπικές συνθήκες, τακτική ανανέωση των βασιλισσών και τακτικός καθαρισμός και απολύμανση των υλικών, καταστροφή των μολυσμένων υλικών, τακτική ανανέωση του κηρού, ύπαρξη επαρκών ποσοτήτων γύρης και μελιού στις κυψέλες.

Αν η χρησιμοποίηση συνθετικών προϊόντων είναι αναγκαία για την εξάλειψη ορισμένων μεταδοτικών ασθενειών που είναι δυνατό να καταστρέψουν τα μελίσσια, η αγωγή πρέπει να πραγματοποιείται σε πάνω από δύο μήνες από την περίοδο ωοτοκίας της βασίλισσας και την περίοδο συλλογής του νέκταρος. Αν η αγωγή πρέπει να γίνει κατά τη διάρκεια αυτής της περιόδου, τα μελίσσια που υφίστανται την αγωγή πρέπει να τοποθετούνται σε απομονωμένο μελισσοκομείο. Στην περίπτωση αυτή ισχύει για τις κυψέλες ελάχιστη περίοδος μετατροπής ενός έτους, η οποία λήγει μόνον αφού πραγματοποιηθεί η αντικατάσταση όλων των κερηθρών.

>Κείμενο μετά την ψηφοφορία στο ΕΚ>

6. Διαρθρώσεις και ζώνες εκτροφής

Στον τομέα της μελισσοκομίας οι κυψέλες πρέπει να αποτελούνται από φυσικά υλικά που δεν παρουσιάζουν κανένα κίνδυνο μόλυνσης για το περιβάλλον και τα προϊόντα της κυψέλης. Τα χρησιμοποιούμενα προϊόντα προστασίας πρέπει να πληρούν τους ίδιους όρους.

Η προστασία των πλαισίων και των στηριγμάτων που προορίζονται για τη συγκομιδή, κυρίως έναντι των παρασίτων. είναι δυνατό να διασφαλίζεται αποκλειστικά με προϊόντα τα οποία αναφέρονται στο παράρτημα ΙΙ μέρος Β. Απαγορεύεται η χρησιμοποίηση κάθε συνθετικού χημικού προϊόντος, ακόμη και αν χρησιμοποιείται ως απωθητικό κατά τη συγκομιδή των κυψελών.

Ο κηρός που είναι απαραίτητος για την κατασκευή νέων πλαισίων πρέπει να προέρχεται από μονάδες παραγωγής που τηρούν τους κανόνες της βιολογικής μελισσοκομίας. Κατ' εξαίρεση, ιδίως για τις νέες εγκαταστάσεις, ο οργανισμός ή η αρχή ελέγχου μπορεί να επιτρέπει σε έκτακτες περιπτώσεις τη χρησιμοποίηση κηρού που παράγεται με συμβατικές μεθόδους, αν δεν υπάρχουν στην αγορά διαθέσιμες ποσότητες κηρού που προέρχεται από βιολογική εκτροφή,. Σην περίπτωση αυτή, επιτρέπεται μόνον ο κηρός από επιπώματα κελιών.

(Τροπολογία 87)

ΠΑΡΑΡΤΗΜΑ, ΣΗΜΕΙΟ 2

Παράρτημα Ι, Κεφάλαιο ΙΙ «Ζώα και ζωικά προϊόντα»

Παράγραφος 6β (νέα) (Κανονισμός (ΕΟΚ) αριθ. 2092/91)

>Κείμενο μετά την ψηφοφορία στο ΕΚ>

6β. Για τα άλλα χερσαία και υδρόβια ζωϊκά είδη

>Κείμενο μετά την ψηφοφορία στο ΕΚ>

Η εκτροφή άλλων χερσαίων ζωϊκών ειδών (θηλαστικά όπως οι βίσωνες, οι βούβαλοι, τα λάμα κτλ[semigr ] πτηνά όπως οι στρουθοκάμηλοι[semigr ] μαλάκια όπως τα σαλιγκάρια και τα αφρικανικά σαλιγκάρια[semigr ] και υδρόβια είδη όπως ψάρια, μαλάκια, μαλακόστρακα ή άλλα) ή αμφιβίων ειδών (π.χ. βάτραχοι) σύμφωνα με διάφορους τρόπους παραγωγής, πραγματοποιείται με σεβασμό του παρόντος κανονισμού. Ανά τύπο παραγωγής πρόκειται να εκπονηθούν ειδικά τεύχη συγγραφής υποχρεώσεων τα οποία θα εναρμονισθούν σε επίπεδο Ευρωπαϊκής Ένωσης και κρατών μελών, προκειμένου να αποφεύγεται κάθε στρέβλωση του ανταγωνισμού μεταξύ κρατών μελών και περιφερειών. Θα πραγματοποιούνται τακτικοί έλεγχοι στα ζώα και τα προϊόντα τους από τις αρμόδιες αρχές ή τους εγκεκριμένους οργανισμούς τους επιφορτισμένους με τον έλεγχο, σύμφωνα με τις διατάξεις του παρόντος κανονισμού.

>Κείμενο μετά την ψηφοφορία στο ΕΚ>

Οι γενικές απαιτήσεις όσον αφοράτην περιγραφή των διαρθρώσεων εκτροφής, των χώρων, εγκαταστάσεων και ζωνών εκτροφής και μετασχηματισμού των ζώων, την αποθήκευση και επεξεργασία των α